4.  การประกอบธุรกิจของแต่ละสายผลิตภัณฑ์

  บริษัท สามารถคอร์ปอเรชั่น จำกัด (มหาชน) แบ่งโครงสร้างธุรกิจออกเป็น 3 สาย ดังนี้

  4.1 สายธุรกิจ Mobile Multimedia

  4.2 สายธุรกิจ ICT Solutions & Services

  4.3 สายธุรกิจ Technology Related Business

4.1 สายธุรกิจ Mobile Multimedia

ดำเนินธุรกิจจำหน่ายโทรศัพท์เคลื่อนที่พร้อมการให้บริการข้อมูล ข่าวสารและสาระความบันเทิง
(Contents) ในรูปแบบของบริการเสริมพิเศษ จำหน่ายอุปกรณ์เสริมในลักษณะค้าปลีก-ค้าส่ง
และการขายแฟรนไชส์ ทั้งในและต่างประเทศ และเป็นผู้ให้บริการขายต่อบริการโทรศัพท์เคลื่อนที่
(MVNO) ประกอบด้วย บริษัทย่อยและร่วม 13 บริษัท ดังนี้ บริษัท สามารถ ไอ-โมบาย จำกัด
(มหาชน) บริษัท สามารถ โมบาย เซอร์วิสเซส จำกัด บริษัทไอ-โมบาย อินเตอร์เนชั่นแนล จำกัด
บริษัท ไอ-โมบาย อินเตอร์เทรด บริษัท สามารถ ไอ-โมบาย (มาเลเซีย) จำกัด บริษัท สามารถ
มัลติมีเดีย จำกัด บริษัท สามารถ อินเตอร์แอคทีฟ มีเดีย จำกัด บริษัท เบรนซอร์ซ จำกัด บริษัท
เทค อะ ลุค จำกัด บริษัท ไอ-สปอร์ต จำกัด บริษัท ไอ-โมบาย เนตพลัส จำกัด บริษัท สามารถ
ไอ-โมบาย (อินโดนีเซีย) จำกัด และบริษัท สามารถ ไอ-โมบาย (ฮ่องกง) จำกัด
โดยมีบริษัทที่เป็นธุรกิจหลักของสายธุรกิจคือ บริษัท สามารถ ไอ-โมบาย จำกัด (มหาชน) บริษัท
สามารถ มัลติมีเดีย จำกัด บริษัท ไอ-โมบาย อินเตอร์เนชั่นแนล จำกัด ในปี 2553 สายธุรกิจ
Mobile Multimedia มีสัดส่วนรายได้เท่ากับ 7,978 ล้านบาท หรือคิดเป็นร้อยละ 50.1
ของรายได้รวมของกลุ่มบริษัท

ก) ลักษณะผลิตภัณฑ์และบริการ 

  ผลิตภัณฑ์และบริการของสายธุรกิจ Mobile Multimedia แบ่งเป็น 3 ประเภท ดังนี้

1. โทรศัพท์เคลื่อนที่

 1.1) โทรศัพท์เคลื่อนที่ อุปกรณ์เสริม ซิมการ์ด และบัตรเติมเงิน

  บริษัท สามารถ ไอ-โมบาย จำกัด (มหาชน) (“SIM”)
  จำหน่ายโทรศัพท์เคลื่อนที่แบรนด์ไอ-โมบาย และแบรนด์อื่นๆ ซิมการ์ด
  และบัตรเติมเงินทุกระบบที่ให้บริการรวมทั้งอุปกรณ์ IT และอุปกรณ์เสริม
  จัดจำหน่ายผ่านช่องทางขายส่ง (Traditional Trade) และช่องทางขายปลีก (Modern
  Trade) ผ่านร้าน i-mobile by SAMART และเคาน์เตอร์ขายใน Hyper Market และ
  Specialty Shop เช่น Tesco Lotus, Big-C, Carrefour, Power buy และ Power
  Mall เป็นต้น โดยมีการจำหน่ายโทรศัพท์เคลื่อนที่พร้อมการให้บริการข้อมูล ข่าวสาร
  Application และสาระความบันเทิง (Contents) ภายใต้บริการ i-Link

  นอกจากนี้ SIM ยังมีศูนย์ซ่อมและบริการ
  และจุดบริการรับชำระเงินค่าบริการโทรศัพท์เคลื่อนที่และค่าสาธารณูปโภคต่างๆ (Counter
  Service) กระจายอยู่ทั่วประเทศผ่านร้านสาขา i-mobile by SAMART
  และตัวแทนจำหน่ายของบริษัท

 1.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  ดำเนินธุรกิจให้บริการข้อมูล ข่าวสาร และสาระความบันเทิง (Contents)
  ที่สามารถสื่อสารกับผู้บริโภคได้ในรูปแบบการสื่อสาร 2 ทาง (Interactive Multi-Devices
  Media) ผ่านเทคโนโลยีมีสายและไร้สาย (Wire line and Wireless) ที่ครบถ้วน
  สมบูรณ์แบบ ทั้งในรูปแบบของเสียง (Voice) ผ่านระบบ Audiotext จากบริการ BUG 1900
  และผ่านเจ้าหน้าที่ Call Center จากบริการ BUG 1113 และในรูปแบบข้อความเสียง
  และภาพ (Non-Voice) จากบริการ BUG2Mobile ซึ่งครอบคลุมการให้บริการในรูปแบบข้อมูล
  ข่าวสาร ข้อความ ภาพวิดีโอ และ Application ต่างๆ รวมถึงการบริหาร Platform
  การให้บริการเสริมต่างๆ เช่น บริการเสียงรอสาย บริการ Video streaming เป็นต้น

  นอกจากนี้ยังดำเนินธุรกิจเกี่ยวกับการพัฒนาซอฟต์แวร์ และ Application บนมือถือเพื่อสนับสนุน
  และส่งเสริมการใช้ Contents ให้มีประสิทธิภาพและแพร่หลายมากยิ่งขึ้นภายใต้แบรนด์
  BrainSorce

การให้บริการโทรศัพท์เคลื่อนที่ (MVNO)

  ดำเนินธุรกิจในลักษณะของการเป็นผู้ให้บริการขายต่อบริการโทรศัพท์เคลื่อนที่ 3G
  แก่กลุ่มผู้ใช้บริการทั่วไป (End user) กลุ่มลูกค้าองค์กร และกลุ่มผู้ประกอบการรายย่อย
  (Reseller) โดยบริษัทได้ซื้อบริการสำเร็จรูป (เลขหมายและ Airtime) จากบริษัท ทีโอที
  จำกัด (มหาชน) เพื่อนำมาให้บริการต่อภายใต้แบรนด์ i-mobile 3GX
  โดยบริษัทเน้นการผสานการให้บริการกับอุปกรณ์เครื่องลูกข่าย และ การให้บริการ Contents &
  Application ผ่านช่องทางการจัดจำหน่ายที่ครอบคลุม และมีการดำเนินกิจกรรมทางการตลาด
  เพื่อนำเสนอบริการให้เข้าถึงกลุ่มผู้ใช้บริการทุกกลุ่มเป้าหมาย โดยเริ่มให้บริการตั้งแต่ปลายปี
  2552

ข) การตลาดและภาวะการแข่งขัน

1. กลยุทธ์ทางการตลาดและกลุ่มลูกค้าเป้าหมาย

1.1) โทรศัพท์เคลื่อนที่

-   เนื่องจากโทรศัพท์เคลื่อนที่เป็นสินค้าที่ทันสมัยและเกี่ยวข้องกับเทคโนโลยีใหม่ๆ
    ประกอบกับอัตราการเติบโตของตลาดโทรศัพท์เคลื่อนที่เพื่อทดแทนมีสูงกว่าตลาดของผู้ใช้โทรศัพท์เคลื่อนที่รายใหม่
    ทำให้ SIM มุ่งเน้นไปที่ตลาดโทรศัพท์เคลื่อนที่เพื่อทดแทน โดยกลุ่มลูกค้าเป้าหมายของ SIM
    เป็นกลุ่มคนรุ่นใหม่ตั้งแต่วัยรุ่นถึงวัยกลางคนที่นิยมชมชอบและติดตามเทคโนโลยีอยู่เสมอ
    ทั้งนี้โดยมีกลยุทธ์ทางการตลาดดังนี้

  1. ศึกษาสภาพตลาดอย่างสม่ำเสมอ
  เพื่อให้ทราบความต้องการและแนวโน้มของตลาดในแต่ละกลุ่ม (Segment)
  และใช้เป็นข้อมูลในการวางแผนการตลาด รวมถึงกลยุทธ์ในการวางตำแหน่งสินค้าของผลิตภัณฑ์
  (Product Positioning) เพื่อคัดเลือกผลิตภัณฑ์ที่จะจัดจำหน่าย (Product Selection)
  ทั้งผลิตภัณฑ์ภายใต้แบรนด์ i-mobile และผลิตภัณฑ์ภายใต้แบรนด์ชั้นนำอื่นๆ
  ที่บริษัทเป็นผู้แทนจัดจำหน่าย

  2. บริษัทเป็นผู้พัฒนารูปลักษณ์และการใช้งานของผลิตภัณฑ์ให้เหมาะกับความต้องการของตลาด
  (Original Design Manufacturer หรือ ODM)
  โดยมีการประสานงานร่วมกับผู้ผลิตอย่างใกล้ชิดในการควบคุมคุณภาพของผลิตภัณฑ์ (Product
  QC)

  3. ได้ทำการวิจัยตลาดกับกลุ่มผู้บริโภค เพื่อวัดความพึงพอใจก่อนนำสินค้าออกจำหน่าย

  4. พัฒนากลุ่มผลิตภัณฑ์ใหม่ๆ ที่สอดคล้องกับความต้องการของตลาด และ โครงข่ายการให้บริการ
  เช่น โทรศัพท์เคลื่อนที่ Dual Mode ที่รองรับ 3G และ GSM อุปกรณ์ USB Modem เป็นต้น

  5. สร้างมูลค่าเพิ่มให้กับสินค้าและเสนอทางเลือกในการเลือกซื้อสินค้าให้ลูกค้า เช่น
  การขายผลิตภัณฑ์ พร้อมบริการเสริมพิเศษในรูปแบบ i-Link
  ซึ่งเป็นการอำนวยความสะดวกให้กับผู้ใช้งานโทรศัพท์เคลื่อนที่ในการเข้าใช้บริการ Contents
  ได้เป็นอย่างดี

  6. ร่วมมือกับบริษัทผู้ผลิตโทรศัพท์เคลื่อนที่และผู้ผลิต Contents
  อย่างใกล้ชิดในการคัดเลือกผลิตภัณฑ์ที่จะจัดจำหน่ายรวมถึงการพัฒนาเนื้อหา สาระความบันเทิง
  และ Contents รูปแบบใหม่ๆ ที่น่าสนใจออกมาตอบสนองความต้องการของตลาดแต่ละกลุ่ม

  7. การโฆษณาประชาสัมพันธ์อย่างต่อเนื่อง ทั้ง Above The Line และ Below The Line
  เพื่อสร้างความรู้จักของ brand i-mobile ในระดับภูมิภาค ซึ่งนอกจากจะมีการเลือกใช้
  brand ambassador ที่เป็นที่รู้จักอย่างแพร่หลายแล้ว ก็ได้มีการสร้าง regional campaign
  และการประชาสัมพันธ์ผ่านสื่อระดับภูมิภาค

  8. จัดกิจกรรมส่งเสริมการขาย ทั้งกิจกรรมส่งเสริมการขายสำหรับผู้บริโภคและตัวแทนจำหน่าย

  9. เน้นการสร้างสัมพันธ์อันดีกับลูกค้าในเรื่องของความสะดวกรวดเร็วในการเข้ารับการบริการ
  และการให้บริการหลังการขายแก่ลูกค้า โดยมีบริการเครื่องทดแทน ทั้งนี้
  มีการกระจายศูนย์บริการลูกค้าในลักษณะ Express service ทั้งในร้าน i-mobile
  และร้านตัวแทนขายของบริษัทเกือบทั่วประเทศ

  10. ขยายช่องทางการจัดจำหน่าย เช่น การขยายจุดขายตาม Hypermarket, Specialty
  Shop และเน้นการทำตลาดแบบเฉพาะจุดตามแต่ละภูมิภาค (Local Marketing)
  เพื่อให้สามารถตอบสนองต่อความต้องการของลูกค้าที่แตกต่างกันในแต่ละพื้นที่

  11. สร้างความสัมพันธ์กับลูกค้าผ่านทาง i-club เช่น
  การให้ส่วนลดกับลูกค้าในการซื้อสินค้าและบริการจากร้านค้าของ i-mobile
  รวมถึงสิทธิพิเศษอื่นๆอีกมากมาย

  12. การให้ส่วนลดพิเศษกับตัวแทนจำหน่ายตามปริมาณการสั่งซื้อ
  หรือการให้ผลตอบแทนพิเศษหากทำยอดขายได้ตามเป้าเพื่อเป็นการเพิ่มขีดความสามารถในการแข่งขัน

  13. สร้างความเป็น One Stop Shopping ทางด้าน Mobile Multimedia
  โดยเป็นศูนย์รวมการจัดจำหน่ายอุปกรณ์โทรศัพท์เคลื่อนที่ อุปกรณ์เสริม ซิมการ์ด อุปกรณ์ทางด้าน
  IT และ Contents ในรูปแบบต่างๆ จุดรับชำระค่าบริการ และจุดรับซ่อมสินค้า
  เพื่อสร้างความสะดวกสบายให้แก่ลูกค้าผ่านช่องทางจัดจำหน่าย เช่น ร้าน i-mobile
  และแฟรนไชส์ เป็นต้น

1.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  กลุ่มลูกค้าเป้าหมาย

  กลยุทธ์การตลาด

1.  คิดค้นและพัฒนาการให้บริการด้วยเทคโนโลยีที่นำสมัยและง่ายต่อการใช้งาน

2.  นำเสนอเนื้อหาสาระข้อมูลใหม่และทันสมัย
    เพื่อให้ตรงกับความต้องการของผู้บริโภคในแต่ละกลุ่มอย่างดีที่สุด

3.  พัฒนาและสร้างความสัมพันธ์ที่ดีกับพันธมิตรธุรกิจที่มีชื่อเสียง
    และมีความเชี่ยวชาญในข้อมูลเฉพาะด้าน
    เพื่อสร้างความแตกต่างให้กับบริการข้อมูลประเภทต่างๆ

4.  ประสานงานกิจกรรมทางการตลาดอย่างใกล้ชิดกับบริษัทในเครือได้แก่การให้บริการ
    Contents บนโทรศัพท์เคลื่อนที่ i-mobile ผ่านบริการ i-Link เป็นต้น

5.  การขยายธุรกิจไปยังต่างประเทศ โดยเริ่มต้นจากประเทศที่ทางบริษัท ไอ-โมบาย
    อินเตอร์เนชั่นแนล จำกัด มีการทำการตลาดอยู่และมีแนวโน้มการเติบโตสูง เช่น
    ประเทศมาเลเซีย และอินโดนีเซีย เป็นต้น

6.  การต่อยอดธุรกิจไปยังกลุ่มเป้าหมายใหม่ๆ และเพิ่มความแข็งแกร่งให้กับฐานธุรกิจเดิม
    โดยการขยายเข้าสู่ธุรกิจ off-line ได้แก่ การเปิดร้านโหราศาสตร์ HoroWorld เป็นต้น

 1.3) การให้บริการโทรศัพท์เคลื่อนที่ (MVNO)

  กลุ่มลูกค้าเป้าหมาย

1. กลุ่มลูกค้าทั่วไป (End users) ได้แก่

-   กลุ่มลูกค้า Broadband user

  ลูกค้ากลุ่มนี้เป็นกลุ่มที่ใช้งานอินเตอร์เน็ตความเร็วสูง
  หรือกลุ่มลูกค้าที่มีแนวโน้มจะใช้งานอินเตอร์เน็ตความเร็วสูง
  ซึ่งอัตราการเติบโตของผู้ใช้บริการรายใหม่ในปัจจุบันนี้มีการเติบโตที่ค่อนข้างสูงและมีการขยายตัวอย่างต่อเนื่อง
  โดยเฉพาะผู้ใช้งานที่ต้องการความคล่องตัวในการใช้งานสูง (High Mobility)

-   กลุ่มวัยรุ่น นักเรียน นักศึกษา (Teenager, Student)

  ลูกค้ากลุ่มนี้มีรูปแบบการดำเนินชีวิตสมัยใหม่ ปรับตัวตามกระแสการเปลี่ยนแปลงได้อย่างรวดเร็ว
  เป็นกลุ่มลูกค้าที่มีพฤติกรรมการใช้งานอินเตอร์เน็ตเป็นกิจวัตรประจำวัน เช่น
  กลุ่มผู้ที่ชอบใช้งานแชทออนไลน์ (MSN, Yahoo messenger) กลุ่มผู้ใช้งานเว็บไซต์ Social
  network (Facebook, Twitter, Hi5) กลุ่มผู้เล่นเกมส์ออนไลน์ เป็นต้น

-   กลุ่มนักธุรกิจ (Business user)

  กลุ่มนักธุรกิจเป็นกลุ่มที่ต้องมีการติดต่อประสานงานทางธุรกิจและมีการเดินทางตลอดเวลา
  ดังนั้นกลุ่มนี้จึงเป็นกลุ่มที่มีความต้องการใช้งานบริการต่างๆ
  ที่ช่วยเพิ่มประสิทธิภาพและอำนวยความสะดวกในการดำเนินธุรกิจ เช่น การใช้งาน E-mail
  การส่ง file ข้อมูลผ่านเครือข่ายโทรศัพท์เคลื่อนที่ การตรวจสอบข้อมูลต่างๆ เป็นต้น

2. กลุ่มลูกค้าประเภทองค์กร (Corporate user)

  ทางบริษัท เล็งเห็นว่าจำนวนองค์กรในประเทศไทยมีจำนวนค่อนข้างมาก
  โดยเฉพาะกลุ่มลูกค้าองค์กรที่เป็นธุรกิจขนาดกลางและขนาดย่อม (SME) ซึ่งมีจำนวนสูงเกือบ
  600,000 บริษัท ทั่วประเทศ โดยหากคิดเฉพาะในกรุงเทพมหานครและปริมณฑลมีจำนวนถึง
  400,000 บริษัท
  และเป็นกลุ่มที่มีความต้องการใช้งานบริการโทรศัพท์เคลื่อนที่เพื่อติดต่อประสานงานระหว่างกันภายในองค์กร
  หรือกับภายนอกองค์กร

3. กลุ่มลูกค้าประเภทผู้ประกอบการรายย่อย (Reseller)

  ลูกค้ากลุ่มนี้เป็นกลุ่มที่มีความต้องการดำเนินธุรกิจให้บริการโทรศัพท์เคลื่อนที่แต่ไม่มีประสบการณ์หรือความชำนาญทางด้านเทคนิคและการบริหารจัดการในธุรกิจโทรคมนาคมเลย
  และไม่ต้องการที่จะบริหารจัดการระบบสนับสนุนการให้บริการด้วยตนเอง เช่น
  การให้บริการหลังการขาย การบริหารคลังสินค้า การบริหารอุปกรณ์ลูกข่ายและบริการเสริม
  เป็นต้น
  หรือหากต้องดำเนินธุรกิจเองก็อาจมีต้นทุนในการดำเนินงานที่สูงกว่าการซื้อบริการจากผู้ให้บริการที่มีความชำนาญที่มากกว่า

  กลยุทธ์การตลาด

-   บริษัทเน้นกลยุทธ์การผสมผสานบริการโทรศัพท์เคลื่อนที่เข้ากับอุปกรณ์เครื่องลูกข่าย
    และบริการข้อมูลในรูปแบบต่างๆ
    เพื่อให้ผู้ใช้บริการได้รับความคุ้มค่าสูงสุดในการใช้บริการโทรศัพท์เคลื่อนที่ของบริษัท
    และเน้นการสร้างความแตกต่าง (Differentiate) ของการให้บริการ
    โดยการพัฒนารูปแบบของสินค้า
    และบริการให้มีความหลากหลายสอดคล้องกับพฤติกรรมการใช้งานบริการโทรศัพท์เคลื่อนที่ของผู้ใช้บริการในปัจจุบันที่มีการเปลี่ยนแปลงอย่างรวดเร็ว
    โดยบริษัทมีช่องทางการจัดจำหน่ายผ่านช่องทางร้านค้าปลีกของทางบริษัท ตัวแทนจำหน่าย
    ร้านค้าสะดวกซื้อ และช่องทางขายตรง ครอบคลุมกลุ่มลูกค้าเป้าหมายทั้งประเทศ

2. ช่องทางการจัดจำหน่าย

2.1) โทรศัพท์เคลื่อนที่

  บริษัทได้ดำเนินการจำหน่ายโทรศัพท์เคลื่อนที่ ทั้งการค้าส่งและการค้าปลีก โดยในปี 2553
  ที่ผ่านมา ร้านค้า i-mobile by SAMART ได้ขยายสาขาอย่างต่อเนื่อง
  ทำให้มีช่องทางค้าปลีกทั้งในและต่างประเทศ รวมทั้งสิ้นกว่า 5,000 แห่ง โดยแบ่งเป็น
  ช่องทางค้าปลีกที่กระจายอยู่ตามห้างสรรพสินค้าชั้นนำทั่วไป และแหล่งชุมชนในประเทศไทย
  3,600 แห่ง และร้านค้าในต่างประเทศ 1,400 แห่ง ซึ่งในปี 2554
  บริษัทมีแผนในการขยายช่องทางการจัดจำหน่าย โดยเน้นไปที่ร้านค้าปลีก
  ทั้งในส่วนที่บริษัทจัดการเอง (Own shop) และในรูปแบบของแฟรนไชส์ (Franchise)
  เพื่อให้มีช่องทางการจำหน่ายที่เข้าถึงจุดต่างๆ ทั้งกรุงเทพฯ และต่างจังหวัด ส่วนในต่างประเทศ
  บริษัทมีแผนที่จะขยายร้านค้าให้ครอบคลุมทั่วทุกประเทศที่ได้ไปลงทุนในระดับภูมิภาค

ตารางแสดงรายละเอียดของช่องทางการจัดจำหน่ายแต่ละประเภท (ในประเทศ)

  -------------------------------------------------- --------------------
  ประเภทของช่องทางการจัดจำหน่าย                         จำนวน (ร้านค้า)

  ร้านจำหน่ายภายใต้การบริหารเอง (i-mobile shop)          78

  ร้านจำหน่ายประเภท Franchise                          145

  ตัวแทนจัดจำหน่าย                                      3,000

  Hyper mart และ Specialty store                     350
  -------------------------------------------------- --------------------

2.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  จากการวางตำแหน่งทางการตลาดที่จะเน้นช่องทางการนำข้อมูล ข่าวสาร และสาระความบันเทิง
  สู่กลุ่มลูกค้าที่เป็นสื่อ 2 ทาง (Interactive Media)
  โดยผ่านช่องทางสื่อโทรคมนาคมที่หลากหลาย ไม่ว่าจะเป็นโทรศัพท์พื้นฐาน โทรศัพท์เคลื่อนที่
  คอมพิวเตอร์ คอมพิวเตอร์พกพา ตู้บริการข้อมูลอัตโนมัติ สื่อโทรคมนาคมในอนาคตอื่นๆ
  และการวางเป้าหมายที่จะนำเสนอพัฒนาการทางข้อมูลเพื่อให้ผู้ใช้บริการได้รับข้อมูล
  ข่าวสารและสาระความบันเทิงในรูปแบบที่มีคุณภาพและง่าย เพื่อให้ได้รับความสะดวกสบาย
  และเกิดความสนุกสนานกับชีวิตโดยผ่านช่องทางการนำเสนอข้อมูลในลักษณะต่างๆ
  ที่ตรงตามความต้องการ และครอบคลุมกลุ่มเป้าหมายที่แตกต่างกัน ได้แก่

  1. ช่องทางบริการข้อมูลด้วยเสียง (Audiotext) ภายใต้แบรนด์ BUG 1900

  2. ช่องทางเจ้าหน้าที่รับสาย (Call Center) ภายใต้แบรนด์ BUG 1113

3.  ช่องทาง Multimedia ภายใต้แบรนด์ BUG2Mobile

4.  ช่องทางผ่านโทรศัพท์เคลื่อนที่ i-mobile ภายใต้แบรนด์ i-Link

5.  ช่องทางเว็ปไซต์ภายใต้แบรนด์ horoworld.com, edtguide.com, showded.com

2.3) การให้บริการโทรศัพท์เคลื่อนที่ (MVNO)

  บริษัทมีช่องทางการจัดจำหน่ายที่ครอบคลุมทั่วประเทศไทย
  ซึ่งบริษัทได้ทำการวางแผนที่จะใช้ช่องทางดังกล่าวเป็นแหล่งในการกระจาย SIM card และ
  Refill card ภายใต้แบรนด์ของบริษัทผนวกกับช่องทางการจัดจำหน่ายใหม่ๆ เช่น ช่องทาง
  Corporate Sales ช่องทางขายตรง (Direct sales) เป็นต้น
  โดยในอนาคตบริษัทจะมีการขยายช่องทางการเติมเงินผ่านบริการ e-Top up ผ่านช่องทาง
  online ต่างๆ เช่น ร้านสะดวกซื้อ ตู้เติมเงินหยอดเหรียญ
  เพื่อให้บริการเติมเงินที่มีมูลค่าครั้งละไม่มาก (Micro Top up)

3. ภาวะอุตสาหกรรมและการแข่งขัน 

3.1) โทรศัพท์เคลื่อนที่ (ในประเทศ)

  ในปี 2553 ประเทศไทยประสบปัญหาทั้งที่เกิดจากความไม่มีเสถียรภาพทางการเมือง
  ภัยธรรมชาติ ประกอบกับผลกระทบจากภาวะเศรษฐกิจโลกที่ชะลอตัว
  ส่งผลให้ตลาดโทรศัพท์เคลื่อนที่หดตัวในเชิงของมูลค่า สืบเนื่องจากราคาเฉลี่ยต่อเครื่องที่ต่ำลง
  อย่างไรก็ดี เมื่อพิจารณาถึงจำนวนเครื่องที่จัดจำหน่ายยังคงทรงตัว
  แสดงให้เห็นว่าโทรศัพท์เคลื่อนที่เป็นสิ่งที่จำเป็นซึ่งจะได้รับผลกระทบจากภาวะเศรษฐกิจในระดับหนึ่งเท่านั้น

  การแข่งขันในตลาดโทรศัพท์เคลื่อนที่ยังอยู่ในระดับสูงทั้งจาก Mobile Handset Vendor ที่เป็น
  Brand หลัก เช่น Nokia, Samsung, Motorola, Sony Ericsson, i-phone,
  Blackberry, HTC รวมถึง Distributor และ Reseller
  ที่นำโทรศัพท์เคลื่อนที่มาจัดจำหน่ายภายใต้ Brand ของตนเอง (House Brand) อย่างไรก็ดี
  Brand ดังกล่าวยังคงมีปัญหาในด้านคุณภาพของโทรศัพท์เคลื่อนที่
  ส่งผลให้เกิดการซื้อซ้ำในระดับที่ต่ำ ต่างจาก Brand i-mobile
  ที่มีการควบคุมคุณภาพของโทรศัพท์เคลื่อนที่
  รวมถึงลงทุนในด้านการบริการหลังการขายอย่างต่อเนื่อง

  SIM มีส่วนแบ่งทางการตลาดปี 2553 ในเชิงของการเป็นตัวแทนจัดจำหน่ายหลัก
  (Distributor) คิดเป็นร้อยละ 34 ในเชิงของปริมาณโทรศัพท์เคลื่อนที่ที่จำหน่าย
  และมีส่วนแบ่งทางการตลาดสำหรับตราสินค้า i-mobile (House brand) คิดเป็นร้อยละ 31
  ซึ่งบริษัทประเมินว่าบริษัทเป็นผู้นำในการจัดจำหน่ายโทรศัพท์เคลื่อนที่
  เมื่อเปรียบเทียบกับผู้จำหน่ายโทรศัพท์เคลื่อนที่รายใหญ่ที่มีลักษณะการประกอบธุรกิจคล้ายคลึงกับบริษัทรายอื่นๆ
  และประสบความสำเร็จในการสร้างตราสินค้า i-mobile
  จนมีสัดส่วนทางการตลาดเพิ่มขึ้นจนเป็นผู้นำตลาดโทรศัพท์เคลื่อนที่ในประเทศ

  และจากการที่ SIM ได้มีการให้บริการ i-Link
  ซึ่งเป็นการอำนวยความสะดวกให้กับผู้บริโภคในการเข้าใช้งาน Contents และ Application
  ต่างๆ ทั้งบนเครื่องโทรศัพท์เคลื่อนที่ไอ-โมบาย และเครื่องโทรศัพท์อื่นที่จัดจำหน่ายโดยบริษัท
  ประกอบกับการที่ SIM มีบริษัทย่อยเป็นผู้ผลิตและพัฒนา Contents
  ที่สามารถช่วยสนับสนุนการประกอบธุรกิจของ SIM ได้เป็นอย่างดี ซึ่งเป็นจุดแข็งของ SIM
  เมื่อเปรียบเทียบกับผู้จำหน่ายโทรศัพท์เคลื่อนที่รายใหญ่ที่มีลักษณะการประกอบธุรกิจคล้ายคลึงกับบริษัทรายอื่นๆ

  ปัจจุบันมีบริษัทที่เป็นผู้ประกอบการที่ดำเนินธุรกิจคล้ายคลึงกับ SIM ได้แก่บริษัท เอ็มลิ้งค์ เอเชีย
  คอร์ปอเรชั่น จำกัด (มหาชน) บริษัท เจมาร์ท จำกัด (มหาชน) บริษัท บลิส-เทล จำกัด
  (มหาชน) และบริษัท อินเตอร์เนชั่นแนล เอ็นจิเนียริ่ง จำกัด (มหาชน) เป็นต้น

3.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย (ในประเทศ)

  1. ธุรกิจให้บริการในรูปของเสียง (Voice) ด้วยระบบ Audiotext
  ปัจจุบันผู้ประกอบธุรกิจด้านการให้บริการข้อมูลด้วยเสียงด้วยระบบ Audiotext ในประเทศไทย
  มีจำนวนทั้งสิ้น 10 บริษัท ซึ่งในกลุ่มธุรกิจนี้ บริษัท สามารถ มัลติมีเดีย จำกัด (“BUG”)
  เป็นผู้นำในตลาดมีส่วนแบ่งการตลาดประมาณร้อยละ 70 ของมูลค่าตลาดโดยรวม นอกจากนี้ BUG
  ยังเป็นผู้ให้บริการข้อมูลด้วยเสียง (Audiotext)
  รายเดียวที่ให้ความสำคัญในการสร้างตราสินค้า BUG 1900
  มีการนำเสนอรูปแบบการให้บริการที่แตกต่าง
  ซึ่งเป็นการสร้างภาพลักษณ์ของตราสินค้าให้ผู้ใช้บริการโทรศัพท์เคลื่อนที่สามารถจดจำตราสินค้าที่แตกต่างไปจากผู้ให้บริการข้อมูลด้วยเสียง
  (Audiotext) รายอื่นๆ จากการวางตำแหน่งทางการตลาดของ BUG
  ในการเน้นช่องทางการนำเสนอข้อมูล ข่าวสาร และสาระความบันเทิงที่มีความหลากหลาย
  และเป็นการนำเสนอผ่านช่องทางสื่อโทรคมนาคมที่ครอบคลุมครบทุกช่องทางเมื่อเปรียบเทียบกับผู้ประกอบธุรกิจเดียวกันรายอื่น

  ผู้ให้บริการข้อมูลด้วยเสียง (Audiotext) รายใหญ่ 5 รายแรกมีดังนี้ BUG 1900 บริษัท
  ไทยออดิโอเท็กซ์ เซอร์วิส จำกัด บริษัท ไทยเทเลวอยซ์ จำกัด บริษัท อินโฟเทล คอมมิวนิเคชั่น
  จำกัด และบริษัท 108 1900 ออดิโอเท็กซ์ จำกัด

  2. ธุรกิจให้บริการในรูปของเสียง (Voice) ผ่านเจ้าหน้าที่รับสาย หรือ Information Call
  Center มีผู้ให้บริการได้แก่ BUG 1113 ของบริษัท สามารถ มัลติมีเดีย จำกัด บริการ 1133
  ของ บริษัท ทีโอที จำกัด (มหาชน) และบริการ 1188 ของ บริษัท เทเลอินโฟ มีเดีย จำกัด

  3. ธุรกิจการให้บริการในรูปของข้อความ หรือภาพ (Non-Voice) ได้แก่ BUG2Mobile
  ของบริษัท สามารถ มัลติมีเดีย จำกัด Shinee, N-Content, Mobiclub, และ Siam2you
  เป็นต้น

3.  โทรศัพท์เคลื่อนที่และการให้บริการข้อมูล ข่าวสาร และสาระความบันเทิงในรูปแบบมัลติมีเดีย
    (ต่างประเทศ)

  สำหรับตลาดต่างประเทศที่ SIM ได้เข้าไปทำการตลาดในปี 2553 แล้ว คือ ประเทศมาเลเซีย
  อินโดนีเซีย อินเดีย บังคลาเทศ กัมพูชา ลาว ฟิลิปปินส์ และบาห์เรน โดย SIM
  ได้เข้าไปทำตลาดและได้รับความร่วมมือเป็นอย่างดีจาก Axiata Group Berhad (เดิมชื่อ
  Telekom Malaysia Sdn. Bhd.) ซึ่งเป็นบริษัทที่เป็นผู้ให้บริการโทรศัพท์เคลื่อนที่ระดับภูมิภาค

  สำหรับประเทศที่ทาง SIM ได้เข้าไปทำการตลาดนั้น ส่วนใหญ่จะเป็นตลาดเกิดใหม่ (emerging
  market) ที่มีอัตราการเติบโตของตลาดโทรศัพท์เคลื่อนที่ในระดับสูง
  และมีความต้องการของตลาดในลักษณะที่คล้ายคลึงกับตลาดในประเทศ นอกจากนั้นแล้ว
  แม้ว่าประเทศดังกล่าวจะได้รับผลกระทบจากภาวะเศรษฐกิจโลก
  ขนาดของตลาดโทรศัพท์เคลื่อนที่ทั้งในเชิงปริมาณ (Volume) และมูลค่า (Value)
  ยังคงเติบโตอย่างต่อเนื่องอย่างเห็นได้ชัดเมื่อเทียบกับประเทศที่อยู่ในกลุ่มที่พัฒนาแล้ว
  (Developed country)

  ค) การจัดหาผลิตภัณฑ์หรือบริการ

1. โทรศัพท์เคลื่อนที่

  นับตั้งแต่ปี 2547 เป็นต้นมา SIM ได้เริ่มมีการจัดจำหน่ายโทรศัพท์เคลื่อนที่ที่เป็น House Brand
  ภายใต้ชื่อ i-mobile ซึ่งได้รับการตอบรับเป็นอย่างดีจากลูกค้า โดยมียอดขายในปี 2553
  คิดเป็นร้อยละ 95 ของยอดการขายโทรศัพท์เคลื่อนที่ทั้งหมดของ SIM โดย SIM
  มีการสำรวจความต้องการของลูกค้า เพื่อพัฒนาผลิตภัณฑ์ใหม่ๆ ทั้งรูปลักษณ์และการใช้งาน
  (feature) ให้ตรงกับความต้องการของลูกค้ากลุ่มเป้าหมายให้มากที่สุด นอกจากนี้ SIM
  ยังได้สั่งซื้อโทรศัพท์เคลื่อนที่ชั้นนำ เช่น Samsung, Motorola, Sony Ericsson, HTC, LG
  และ BlackBerry จากผู้แทนจำหน่ายในประเทศ และนำเข้าโดยตรงจากผู้ผลิตในต่างประเทศ
  ตามความต้องการของตลาด
  ส่วนซิมการ์ดและบัตรเติมเงินสั่งซื้อจากบริษัทผู้ให้บริการโทรศัพท์เคลื่อนที่ทั้ง GSM และ CDMA
  ทุกค่ายโดยตรง

2. การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  บริษัท สามารถ มัลติมีเดีย จำกัด และบริษัท สามารถ อินเตอร์แอคทีฟ มีเดีย จำกัด
  เป็นบริษัทย่อยของ SIM เป็นผู้ผลิตและพัฒนา Contents (Content Provider)
  และบางส่วนเป็นการสั่งซื้อจากพันธมิตรทางธุรกิจทั่วไป และผู้ผลิตและพัฒนา Contents อื่นๆ
  เนื่องจากรูปแบบของการให้บริการข้อมูล ข่าวสาร และสาระความบันเทิงของ บริษัท สามารถ
  มัลติมีเดีย จำกัด เป็นการนำเสนอบริการข้อมูลไปสู่กลุ่มเป้าหมายที่หลากหลายทั้งอายุ เพศ
  อาชีพและรูปแบบวิถีชีวิตที่แตกต่างกันออกไป
  เพื่อให้การนำเสนอบริการตรงกับความต้องการของผู้ใช้บริการมากที่สุด
  จึงเล็งเห็นความสำคัญอย่างยิ่งในการสร้างทีมจัดเก็บรวบรวมข้อมูลขนาดใหญ่เพื่อให้ได้มาซึ่งข้อมูลที่ทันสมัย
  มีความหลากหลาย
  อีกทั้งการคัดสรรผู้ดำเนินรายการที่มีความรู้ความเชี่ยวชาญเข้ามาให้คำแนะนำในเรื่องต่างๆ
  ที่คาดว่าผู้ใช้บริการมีความสนใจ โดยมีการแบ่งรายได้ให้กับผู้ดำเนินรายการต่างๆ
  ในอัตราที่ตกลงกัน โดยในปัจจุบันมีการจัดหาข้อมูลโดยทีมงานของบริษัท
  และจากผู้ให้บริการภายนอกที่มีความชำนาญเฉพาะด้าน
  ตลอดจนรวบรวมข้อมูลจากพันธมิตรทางธุรกิจต่างๆ
  นอกจากนี้เพื่อเป็นการเตรียมความพร้อมในการจัดหา และการขายข้อมูลจากบริการหลักๆ ทั้ง
  BUG1900 BUG 1113 และ BUG2Mobile บริษัท สามารถ มัลติมีเดีย จำกัด จึงได้จัดตั้งบริษัท
  เบรนซอร์ซ จำกัด เพื่อพัฒนา Application ใหม่ๆ ที่สอดคล้องกับเทคโนโลยีที่ทันสมัย
  โดยมีทีมงาน R&D ของบริษัทเอง Application ที่พัฒนาขึ้นจะนำไปจำหน่ายต่อให้กับ SIM
  และลูกค้าทั่วไป โดยมีเนื้อหาข้อมูล ข่าวสาร และสาระ ความบันเทิงต่างๆ เช่น บริการ
  Application ที่เป็นเสมือนผู้ช่วยส่วนตัวบน Smart Phone ให้บริการข้อมูลเกี่ยวกับกีฬา เกมส์
  ข้อมูลหมายเลขโทรศัพท์พื้นฐาน ข้อมูลเกี่ยวกับชีวิตประจำวัน เช่น ร้านอาหาร โรงแรม
  และบริษัททัวร์ เป็นต้น

3. การให้บริการโทรศัพท์เคลื่อนที่ (MVNO)

  บริษัทได้ซื้อบริการสำเร็จรูป (เลขหมายและ Airtime) จากบริษัท ทีโอที จำกัด (มหาชน)
  เพื่อนำมาให้บริการภายใต้แบรนด์ i-mobile 3GX
  โดยมีการประสานงานกับทีโอทีเพื่อดำเนินการจัดทำอัตราค่าบริการ ทั้งการให้บริการ Pre-paid
  และ Post-paid

----รายละเอียดเพิ่มเติมสามารถดูได้จากแบบแสดงรายการข้อมูลประจำปี (แบบ 56-1)
ของบริษัท สามารถ ไอ-โมบาย จำกัด (มหาชน)----

2.  สายธุรกิจสารสนเทศและสื่อสารโทรคมนาคม ICT Solutions & Services

ดำเนินธุรกิจบริการด้านระบบสารสนเทศผ่านโครงข่ายสื่อสารโทรคมนาคมต่างๆ
รวมทั้งบริการให้คำปรึกษา รับเหมา ออกแบบติดตั้ง บริหารจัดการ และ บำรุงรักษา
ระบบเทคโนโลยีสารสนเทศและการสื่อสาร ครบวงจรแบบบูรณาการ (Total Solutions &
Services) ให้บริการระบบแก่หน่วยงานเอกชนขนาดใหญ่ รัฐวิสาหกิจ หน่วยราชการ โดยในปี
2553 สายธุรกิจนี้มีรายได้รวม 5,587 ล้านบาท หรือคิดเป็นร้อยละ 35.1
ของรายได้รวมของกลุ่มบริษัท สายธุรกิจนี้ประกอบด้วย บริษัทย่อย 12 บริษัท ดังนี้ บริษัท
สามารถเทลคอม จำกัด (มหาชน) บริษัท สามารถคอมมิวนิเคชั่น เซอร์วิส จำกัด บริษัท
สามารถคอมเทค จำกัด บริษัท สามารถ บรอดแบนด์ เซอร์วิสเซส จำกัด บริษัท ไทยเทรดเน็ท
จำกัด บริษัท พอสเน็ท จำกัด บริษัท สามารถ อินโฟเนต จำกัด บริษัท โอเอซิส คอนซัลติ้ง จำกัด
บริษัท สมาร์ทเทอร์แวร์ จำกัด บริษัท สามารถ เอ็ดเท็ค จำกัด บริษัท สามารถ รีเสิร์ชแอนด์
ดีเวลลอปเม้นท์ จำกัด และ บริษัท ไอที เจ็น จำกัด

 ลักษณะผลิตภัณฑ์หรือบริการ

  สายธุรกิจสารสนเทศและสื่อสารโทรคมนาคม ได้แบ่งลักษณะผลิตภัณฑ์หรือบริการออกเป็น 5
  กลุ่มบริการดังนี้

1.  ธุรกิจบริการเครือข่ายสื่อสาร (Network Services)

  ให้บริการเช่าระบบสื่อสารผ่านดาวเทียมความเร็วสูง iPSTAR และ VSAT ดำเนินการโดย
  บริษัท สามารถเทลคอม จำกัด (มหาชน)
  ซึ่งเป็นบริษัทเอกชนรายแรกที่ให้บริการการสื่อสารข้อมูลภาพและเสียงผ่านดาวเทียม
  โดยได้รับสัมปทานจากสำนักงานคณะกรรมการกิจการโทรคมนาคมแห่งชาติ
  (เดิมชื่อกรมไปรษณีย์โทรเลข) มีอายุสัมปทานรวมทั้งสิ้น 22 ปี ตั้งแต่ปี 2538 จนถึงปี 2560
  โดยมีโครงการสำคัญที่ผ่านมา ได้แก่ โครงการ School Net
  เป็นการติดตั้งและให้บริการอินเตอร์เน็ตความเร็วสูงผ่านดาวเทียม (iPSTAR)
  ให้กับโรงเรียนในสังกัดกระทรวงศึกษาธิการจำนวน 10,600 โรงเรียนซึ่งกระจายอยู่ทั่วประเทศ

  ให้บริการเครือข่ายสื่อสารความเร็วสูงหลายสื่อแบบสายเช่าพิเศษ Leased line, DSL
  (Digital Subscriber Line), Frame Relay และ ATM
  รวมถึงบริการสื่อสารข้อมูลไร้สาย โดยได้ทำสัญญาเช่าเครือข่ายจากบริษัท ทีโอที จำกัด
  (มหาชน) อายุสัญญา 15 ปี ตั้งแต่ปี 2543 จนถึง ปี 2558 สำหรับการให้บริการดังกล่าว
  ซึ่งได้มีติดตั้งระบบโครงข่ายใน 35 ชุมสายโทรศัพท์
  ที่สามารถรองรับพื้นที่การให้บริการได้ครอบคลุมประมาณร้อยละ 80 ของกรุงเทพฯ
  เพื่อให้บริการสื่อสารข้อมูลความเร็วสูงที่สามารถรองรับความต้องการใช้งานธุรกิจที่หลากหลาย
  นอกจากนั้นยังให้บริการประชุมทางไกลผ่านจอภาพ บริการระบบสื่อสารภายในองค์กร
  และบริการกระจายสัญญาณวิทยุโทรทัศน์ผ่านดาวเทียม (Digital Broadcasting)
  ตลอดจนให้คำปรึกษาออกแบบ ติดตั้ง บำรุงรักษา
  และบริหารระบบเทคโนโลยีสารสนเทศและสื่อสารโทรคมนาคมที่มีความเหมาะสมกับความต้องการในการใช้งานของลูกค้าอย่างมีประสิทธิภาพสูงสุด
  รวมถึงการให้บริการซ่อมอุปกรณ์เครือข่ายที่ได้รับมาตรฐาน ISO 9000-2000
  โดยมีศูนย์บริการกระจายอยู่ทั่วประเทศจำนวน 24 แห่งซึ่งดำเนินการโดยบริษัท สามารถเทลคอม
  จำกัด (มหาชน) และบริษัท สามารถคอมมิวนิเคชั่นเซอร์วิส จำกัด

  ในปี 2553 บริษัท สามารถเทลคอม จำกัด (มหาชน) ได้รับแต่งตั้งจากบริษัท Cisco
  ผู้ผลิตอุปกรณ์ระบบเครือข่ายสื่อสารชั้นนำของโลก ให้เป็นพันธมิตรทางธุรกิจระดับสูงสุด หรือ
  Gold Certified Partner เพื่อร่วมมือในการยกระดับการทำตลาด การให้บริการ
  และการพัฒนาศักยภาพของบุคลากร ทางด้านผลิตภัณฑ์ระบบเครือข่ายและโซลูชั่นของ Cisco
  เพื่อเสริมสร้างความได้เปรียบในการแข่งขันในระยะยาว

โครงการที่ยังไม่ได้ส่งมอบ

ณ วันที่ 30 ธันวาคม 2553 กลุ่มธุรกิจบริการเครือข่ายสื่อสารมีโครงการที่ยังไม่ได้ส่งมอบ ดังนี้

บริษัท สามารถเทลคอม จำกัด (มหาชน)

+---+-----------+----------------------------+-----+-----+-----+----+
| ล | รายชื่อลูกค้า | ชื่อโครงการ                  | ส   |     | ม   | คว |
| ำ |           |                            | ัญญา |     | ูลค่า | าม |
| ด |           |                            |     |     |     |    |
| ับ |           |                            |     |     | โ   | ค  |
|   |           |                            |     |     | ครง | ืบห |
| ที่ |           |                            |     |     | การ | น้า |
|   |           |                            |     |     |     |    |
|   |           |                            |     |     | (ล  | (  |
|   |           |                            |     |     | ้านบ | %) |
|   |           |                            |     |     | าท) |    |
+---+-----------+----------------------------+-----+-----+-----+----+
|   |           |                            | วันที่ | วันที่ |     |    |
|   |           |                            |     |     |     |    |
|   |           |                            | เริ่ม | ส   |     |    |
|   |           |                            |     | ิ้นสุด |     |    |
+---+-----------+----------------------------+-----+-----+-----+----+
| 1 | บมจ.กสท   | งานจ้างการ Upgrade          | 29  | 28  | 3   | 6  |
| . | โทรคมนาคม | ระบบบริหารโครงข่าย (NMS)     | ต   | ม   | 9.8 | 1. |
|   |           | พร้อมอุปร                    | .ค. | ี.ค. |     | 11 |
|   |           | ณ์ของโครงการพัฒนาระบบโครงข่าย | 53  | 54  |     |    |
|   |           | ปรับปรุงและขยายโครงข่ายเคเบิล  |     |     |     |    |
|   |           | ใยแก้วกรุงเทพมหานครและปริมณฑล |     |     |     |    |
|   |           | (เฟส 3&4) จำนวน 1 ระบบ     |     |     |     |    |
+---+-----------+----------------------------+-----+-----+-----+----+
| 2 | บมจ.กสท   | งานจ้างเหมา Upgrade และขยาย | 21  | 21  | 2   | 3  |
| . | โทรคมนาคม | License ระบบ SMSC (Short   | ธ   | ม   | 6.8 | 2. |
|   |           | Message Service Center)    | .ค. | ี.ค. |     | 86 |
|   |           | จำนวน 1 งาน                | 53  | 54  |     |    |
+---+-----------+----------------------------+-----+-----+-----+----+
| 3 | บมจ.ทีโอที  | สัญญาจะซื้อจะขายแบบราคาคงที่    | 28  | 28  | 5.2 | -  |
| . |           | ไม่จำกัดปริมาณ                | ก   | ก   |     |    |
|   |           |                            | .ย. | .ย. |     |    |
|   |           | อะไหล่อุปกรณ์ชุมสาย ยี่ห้อ        | 53  | 54  |     |    |
|   |           | JUNIPER จำนวน 9 รายการ     |     |     |     |    |
+---+-----------+----------------------------+-----+-----+-----+----+
| 4 | บมจ.ทีโอที  | สัญญาจะซื้อจะขายแบบราคาคงที่    | 15  | 15  | 2.5 | -  |
| . |           | ไม่จำกัดปริมาณ                | พ   | พ   |     |    |
|   |           |                            | .ย. | .ย. |     |    |
|   |           | อะไหล่อุปกรณ์ชุมสาย ยี่ห้อ        | 53  | 54  |     |    |
|   |           | ENTERASYS จำนวน 13 รายการ  |     |     |     |    |
+---+-----------+----------------------------+-----+-----+-----+----+
| 5 | กอ        | โครงกา                     | 1   | 30  | 16  | 1  |
| . | งการสื่อสาร | รจัดซื้ออุปกรณ์วิทยุสื่อสารเฉพาะกลุ่ม | ต   | ก   | 8.2 | 5. |
|   | กรม       | จังหวัดยะลา                  | .ค. | .ย. |     | 00 |
|   | การปกครอง |                            | 53  | 54  |     |    |
+---+-----------+----------------------------+-----+-----+-----+----+

บริษัท สามารถคอมมิวนิเคชั่นเซอร์วิส จำกัด

+---+-----------+----------------------------+-----+-----+-----+----+
| ล | รายชื่อลูกค้า | ชื่อโครงการ                  | ส   |     | ม   | คว |
| ำ |           |                            | ัญญา |     | ูลค่า | าม |
| ด |           |                            |     |     |     |    |
| ับ |           |                            |     |     | โ   | ค  |
|   |           |                            |     |     | ครง | ืบห |
| ที่ |           |                            |     |     | การ | น้า |
|   |           |                            |     |     |     |    |
|   |           |                            |     |     | (ล  | (  |
|   |           |                            |     |     | ้านบ | %) |
|   |           |                            |     |     | าท) |    |
+===+===========+============================+=====+=====+=====+====+
|   |           |                            | วันที่ | วันที่ |     |    |
|   |           |                            |     |     |     |    |
|   |           |                            | เริ่ม | ส   |     |    |
|   |           |                            |     | ิ้นสุด |     |    |
+---+-----------+----------------------------+-----+-----+-----+----+
| 1 | บมจ.ทีโอที  | งานติดตั้งสถานีฐานโทรคมนาคม    | 18  | 15  | 3.9 | 7  |
| . |           | ระบบ Wireless Broadband    | ต.ค | ก.พ |     | 5% |
|   |           | ยี่ห้อ NSN ที่ มหาวิยาลัยเอแบค    | .53 | .54 |     |    |
|   |           | วิทยาเขต บางนา              |     |     |     |    |
+---+-----------+----------------------------+-----+-----+-----+----+
| 2 | บมจ.ทีโอที  | งานสร้างสถานีฐานระบบ         | 14  | 11  | 2   | 5  |
| . |           | Wireless Broadband         | ต.ค | ก.พ | 4.9 | 2% |
|   |           | สำหรับอาคารในเขตพื้นที่         | .53 | .54 |     |    |
|   |           | กรุงเทพตอนล่าง               |     |     |     |    |
+---+-----------+----------------------------+-----+-----+-----+----+
| 3 | บมจ.ทีโอที  | งานจ้างสร้างสถานีฐานระบบ      | 29  | 28  | 6.8 | 1  |
| . |           | Wireless Broadband         | พ.ย | มี.ค |     | 5% |
|   |           | สำหร                       | .53 | .54 |     |    |
|   |           | ับอาคารในเขตพื้นที่กรุงเทพตอนล่าง |     |     |     |    |
+---+-----------+----------------------------+-----+-----+-----+----+
| 4 | การนิคมอุตส | เช่าบริการระบบเครือข่าย        | 24  | 24  | 29  | 9  |
| . | หากรรมแห่ง | ควาปลอดภัยด้วยระบบกล้องวงจรปิด | ก.ย | ก.ย | 8.0 | 0% |
|   | ประเทศไทย | (CCTV)                     | .53 | .58 |     |    |
+---+-----------+----------------------------+-----+-----+-----+----+
| 5 | สำนักงาน   | เช่าใช้ทรานสปอนเดอร์ (MOENet  | 1   | 30  | 7   | 3  |
| . | ปลัดกระทรว | Bandwidth 84Mbps)          | ต.ค | ก.ย | 3.5 | 0% |
|   | งศึกษาธิการ | (Telcom-MOE)               | .53 | .54 |     |    |
+---+-----------+----------------------------+-----+-----+-----+----+
| 6 | สำนักงาน   | จ้างบริการบำรุงรักษาจานดาวเทียม | 1   | 30  | 4.9 | 3  |
| . | ปลัดกระทรว | (MA MOENet 500 sites)      | ต.ค | ก.ย |     | 0% |
|   | งศึกษาธิการ |                            | .53 | .54 |     |    |
+---+-----------+----------------------------+-----+-----+-----+----+

  หมายเหตุ : 1) มูลค่างานโครงการเป็นตัวเลขที่ยังไม่รวม VAT

  2) การรับรู้รายได้ของแต่ละโครงการจะเป็นไปตามสัดส่วนความสำเร็จของงาน (ความคืบหน้า
  %)

  2. ธุรกิจบริการรับเหมาออกแบบติดตั้งระบบ (System Integration)

  ธุรกิจการให้บริการรับเหมา ออกแบบ ติดตั้งระบบเทคโนโลยีสารสนเทศและการสื่อสาร
  และการจัดจำหน่าย/ซ่อมบำรุงอุปกรณ์สื่อสาร/ระบบคอมพิวเตอร์
  และระบบสื่อสารทั้งภาพและเสียง กับหน่วยงานราชการ ให้บริการแบบครบวงจร (Turn-key
  Project) ตลอดจนถึงการให้บริการหลังการขาย
  โดยผลิตภัณฑ์ที่ทางบริษัทจัดจำหน่ายจะเป็นผลิตภัณฑ์และบริการทางด้านสื่อสารโทรคมนาคม
  และเทคโนโลยีสารสนเทศเป็นหลัก ดำเนินการโดยบริษัท สามารถ คอมเทค จำกัด

  บริษัทได้พัฒนาการทำงานต่อเนื่องเพื่อเพิ่มประสิทธิภาพและประสิทธิผลขององค์กรในด้านการขาย
  (Sales) ทีมงานวิศวกรรมทั้งด้านการออกแบบระบบและด้านการพัฒนาซอฟต์แวร์
  (Engineering & Software Development)
  รวมทั้งทีมงานการติดตั้งและการบริการหลังการขาย (Implementation & Services)
  เพื่อให้ทันต่อการเปลี่ยนแปลงของธุรกิจในปัจจุบัน
  รวมทั้งยังคงรักษามาตรฐานการให้บริการที่สอดคล้องกับมาตรฐาน ISO 9001:2000
  และมาตรฐาน CMMI Level 3 ซึ่งเป็นมาตรฐานด้านการพัฒนาระบบซอฟต์แวร์
  ทำให้ระบบงานและการบริการลูกค้าดีขึ้น อันเป็นส่วนสำคัญในการแข่งขันในระยะยาว

โครงการที่ยังไม่ได้ส่งมอบ

ณ วันที่ 30 ธันวาคม 2553
กลุ่มธุรกิจบริการรับเหมาออกแบบติดตั้งระบบมีโครงการที่ยังไม่ได้ส่งมอบ ดังนี้

บริษัท สามารถ คอมเทค จำกัด

+---+-----------+----------------------------+-----+-----+-----+----+
| ล | รายชื่อลูกค้า | ชื่อโครงการ                  | ส   |     | ม   | คว |
| ำ |           |                            | ัญญา |     | ูลค่า | าม |
| ด |           |                            |     |     |     |    |
| ับ |           |                            |     |     | โ   | ค  |
|   |           |                            |     |     | ครง | ืบห |
| ที่ |           |                            |     |     | การ | น้า |
|   |           |                            |     |     |     |    |
|   |           |                            |     |     | (ล  | (  |
|   |           |                            |     |     | ้านบ | %) |
|   |           |                            |     |     | าท) |    |
+===+===========+============================+=====+=====+=====+====+
|   |           |                            | วันที่ | วันที่ |     |    |
|   |           |                            |     |     |     |    |
|   |           |                            | เริ่ม | ส   |     |    |
|   |           |                            |     | ิ้นสุด |     |    |
+---+-----------+----------------------------+-----+-----+-----+----+
| 1 | สำนักงา    | โครงการขยายระบ             | 31  | 21  | 19  | 2  |
| . | นปลัดกระทร | บโทรศัพท์ในข่ายกระทรวงมหาดไทย | มี.ค | มี.ค | 6.5 | 5% |
|   | วงมหาดไทย |                            | .53 | .55 |     |    |
|   |           | สู่ระดับอำเภอ (MOI-99L-08)    |     |     |     |    |
+---+-----------+----------------------------+-----+-----+-----+----+
| 2 | สำนักงา    | โครงการจ้างบำรุงรักษ          | 1   | 1   | 9.9 | 2  |
| . | นปลัดกระทร | าและซ่อมแซมอุปกรณ์วิดีทัศน์ทางไกล | ต.ค | ก.ย |     | 5% |
|   | วงมหาดไทย | ( MOI-02R-10)              | .53 | .54 |     |    |
+---+-----------+----------------------------+-----+-----+-----+----+
| 3 | กรมการ    | โครงก                      | 9   | 7   | 5.5 | 2  |
| . | สื่อสารทหาร | ารบูรณาการระบบโทรคมนาคมทหาร | ธ.ค | มิ.ย |     | 0% |
|   | กองบัญชา   | ร่วมกับเครือข่ายการสื่อสารหลักของ | .53 | .54 |     |    |
|   |           | กห. ( SCH-68S-09)          |     |     |     |    |
|   | กา        |                            |     |     |     |    |
|   | รกองทัพไทย |                            |     |     |     |    |
+---+-----------+----------------------------+-----+-----+-----+----+
| 4 | บมจ.ท่าอา  | สัญญาซื้อขาย                  | 9   | 6   | 1   | 10 |
| . | กาศยานไทย | พร้อมติดตั้งหน่วยความจำเพิ่มเติมบน | ต   | ม.ค | 1.1 | 0% |
|   |           | เครื่องคอมพิวเตอร์แม่ข่ายของระบบ | .ค. | .54 |     |    |
|   |           | AIMS ณ ท่าอากาศยานสุวรรณภูมิ   | 53  |     |     |    |
+---+-----------+----------------------------+-----+-----+-----+----+
| 5 | ก         | สัญญาจ้างให                  | 16  | 15  | 10  | 5% |
| . | ารรถไฟแห่ง | ้บริการระบบเช็คอินผู้โดยสาร(CUTE | พ   | พ.ย | 2.7 |    |
|   | ประเทศไทย | Check-in System)           | .ย. | .56 |     |    |
|   |           | พ                          | 53  |     |     |    |
|   |           | ร้อมอุปกรณ์และการซ่อมบำรุงรักษาฯ |     |     |     |    |
|   |           | ณ                          |     |     |     |    |
|   |           | สถาน                       |     |     |     |    |
|   |           | ีรับส่งผู้โดยสารอากาศยานกรุงเทพฯ |     |     |     |    |
+---+-----------+----------------------------+-----+-----+-----+----+
| 6 | บมจ.ท่าอา  | สัญญาจ้างบ                   | 16  | 15  | 6   | 5% |
| . | กาศยานไทย | ำรุงรักษาระบบเครือข่ายสารสนเทศ | พ   | พ.ย | 9.7 |    |
|   |           | AIMS ณ ท่าอากาศยานสุวรรณภูมิ   | .ย. | .55 |     |    |
|   |           |                            | 53  |     |     |    |
+---+-----------+----------------------------+-----+-----+-----+----+

  หมายเหตุ : 1) มูลค่างานโครงการเป็นตัวเลขที่ยังไม่รวม VAT

  2) การรับรู้รายได้ของแต่ละโครงการจะเป็นไปตามสัดส่วนความสำเร็จของงาน (ความคืบหน้า
  %)

  3. ธุรกิจนวัตกรรมและเทคโนโลยีประยุกต์ (Innovation Business Application
  Solutions & Services)

  ให้บริการซอฟต์แวร์ประยุกต์ พาณิชย์อิเล็กทรอนิกส์
  รวมถึงให้คำปรึกษาออกแบบประยุกต์เทคโนโลยีสารสนเทศแบบบูรณาการให้กับลูกค้า
  ตั้งแต่เริ่มติดตั้งระบบจนเสร็จสมบูรณ์ พร้อมด้วยการบริหารระบบงานครบวงจร เช่น บริการ
  เกตเวย์สำหรับการแลกเปลี่ยนข้อมูลธุรกรรมทางธุรกิจผ่านสื่ออิเล็กทรอนิกส์ หรือ Electronic
  Data Interchange (EDI) Gateway
  บริการแลกเปลี่ยนข้อมูลธุรกรรมทางธุรกิจผ่านสื่ออิเล็กทรอนิกส์บนอินเทอร์เน็ต (Web EDI)
  บริการรับฝากเว็บไซต์ (Web Hosting Services)
  บริการซอฟต์แวร์ประยุกต์ทางการจัดการกระบวนการทำงาน (Electronic Workflow)
  บริการซอฟต์แวร์ประยุกต์ด้านบริหารจัดการห่วงโซ่อุปทาน (Supply Chain Management -
  SCM) รวมถึงให้บริการเสริมต่างๆ ในการแลกเปลี่ยนข้อมูลธุรกรรมทางธุรกิจอย่างครบวงจร
  โดยกลุ่มลูกค้าส่วนใหญ่จะมีการใช้งานในลักษณะการทำธุรกรรมระหว่างภาคธุรกิจ (Business
  to Business) และระหว่างภาคธุรกิจกับภาครัฐ (Business to Government) ได้แก่
  องค์กรรัฐบาล กลุ่มธุรกิจธนาคาร โรงงานอุตสาหกรรม และกลุ่มผู้ค้าปลีก เป็นต้น อาทิเช่น
  การให้บริการซอฟต์แวร์ประยุกต์ด้านการแลกเปลี่ยนข้อมูลทางอิเล็กทรอนิกส์สำหรับพิธีการศุลกากรทางเรือ
  (e-Manifest) ให้กับกรมศุลกากร เพื่อรองรับการให้บริการผ่านพิธีการศุลกากรแบบไร้เอกสาร
  (Paperless Custom) ในการส่งรายงานเรือและข้อมูลบัญชีสินค้าสำหรับเรือ (Manifest)
  ด้วยข้อมูลอิเล็กทรอนิกส์
  การให้บริการซอฟต์แวร์ประยุกต์ด้านการแลกเปลี่ยนข้อมูลทางอิเล็กทรอนิกส์ระหว่างบริษัทคู่ค้า
  (SupplyNET) ให้กับกลุ่มบริษัท เซ็นทรัล รีเทล คอร์ปอร์เรชั่น จำกัด
  ซึ่งเป็นผู้ให้บริการห้างสรรพสินค้าและซูเปอร์มาร์เก็ตชั้นนำ
  ที่จะช่วยลดค่าใช้จ่ายพร้อมยกระดับการดำเนินงานในห่วงโซ่อุปทาน (Supply Chain)
  ให้มีประสิทธิภาพมากขึ้น ดำเนินการโดยบริษัท ไทยเทรดเน็ท จำกัด

  ระบบชำระเงินโดยใช้บัตรเป็นสื่อ ณ จุดขาย (Electronic Fund Transfer at Point of
  Sale หรือ EFT/POS) และเชื่อมโยงเครือข่ายการชำระเงินในการสั่งซื้อสินค้าด้วยบัตรเครดิต
  (Secured E-Payment Gateway) โดยระบบจะทำการโอนเงินผ่านระบบอิเล็กทรอนิกส์ ณ
  จุดที่ทำการซื้อขายเชื่อมโยงไปยังระบบฝากเงินของธนาคาร
  ทำให้ร้านค้าที่มีอุปกรณ์ปลายทางติดตั้งอยู่
  สามารถรับชำระค่าสินค้าหรือบริการด้วยบัตรที่ออกให้โดยธนาคาร อาทิ Credit Card, Debit
  Card หรือ Smart Card ได้ นอกจากนี้ยังเป็น Solutions Provider ในด้านของ Smart
  Card Application ให้แก่ธนาคารพาณิชย์ในประเทศไทย และองค์กรผู้ออกบัตร อาทิเช่น
  การพัฒนาโปรแกรมเครื่อง EDC ระบบ Purchasing Card ร่วมกับธนาคารกรุงเทพ
  เพื่อให้บริการกลุ่มลูกค้าพิเศษ เช่น กรมสรรพากร กลุ่มธุรกิจร้านทอง
  การให้บริการออกแบบและพัฒนาระบบเครือข่ายเครื่อง EDC ให้กับ บริษัท อิออนธนสินทรัพย์
  (ประเทศไทย) จำกัด และให้บริการเครื่อง EDC Terminal ให้แก่ธนาคารกรุงเทพ เป็นต้น
  ดำเนินการโดยบริษัท พอสเน็ท จำกัด

  บริการ E-learning แบบครบวงจร หรือ Cyber University ให้กับมหาวิทยาลัย
  เพื่อให้เกิดการขยายบริการการศึกษาออกไปอย่างกว้างขวางมากขึ้น
  โดยสามารถเรียนผ่านเครือข่ายอินเทอร์เน็ต ไม่มีจำกัดด้านสถานที่และกำหนดเวลาเรียน
  ซึ่งได้เปิดหลักสูตรการเรียนการสอนทางไกลผ่านอินเทอร์เน็ต ร่วมกับสถาบันการศึกษาชั้นนำต่าง
  ๆ ซึ่งผู้สำเร็จการศึกษาสามารถได้รับปริญญาเช่นเดียวกับการศึกษาหลักสูตรปกติ อาทิเช่น
  การเปิดให้บริการ AUplus Cyber University ร่วมกับมหาวิทยาลัยอัสสัมชัญ
  ในโครงการปริญญาโท Master of Management การเปิดให้บริการ RSUplus Cyber
  University ร่วมกับมหาวิทยาลัยรังสิต ในโครงการปริญญาตรีนิติศาสตรบัณฑิต
  โครงการปริญญาโทศิลปศาสตรมหาบัณฑิต สาขาวิชาผู้นำทางสังคม ธุรกิจ และการเมือง
  โครงการปริญญาโทวิทยาศาสตรมหาบัณฑิต สาขาวิชาการจัดการเทคโนโลยีสารสนเทศ
  และโครงการปริญญาโทศึกษาศาสตรมหาบัณฑิต สาขาวิชาบริหารการศึกษา การเปิดให้บริการ
  MBA Online ร่วมกับมหาวิทยาลัยหอการค้าไทย ในโครงการบริหารธุรกิจมหาบัณฑิต
  สาขาวิชาการจัดการ รวมถึง การร่วมกับมหาวิทยาลัยขอนแก่นในการเปิดให้บริการ Cyber
  Univerisy โครงการหลักสูตรรัฐประศาสนศาสตรมหาบัณฑิต สาขาวิชาการปกครองท้องถิ่น
  เป็นต้น โดยทั้งหลักสูตรสามารถเรียนผ่านบทเรียน E-learning ตลอดจนประยุกต์บริการ
  E-learning ให้บริการกับหน่วยงานลูกค้า ใช้กับงานพัฒนาทรัพยากรบุคคลแบบออนไลน์
  ดำเนินการโดยบริษัท สามารถ เอ็ดเท็ค จำกัด

4.  ธุรกิจบริการ ICT Outsourcing Services

  ให้บริการดำเนินการบริหารจัดการและดำเนินการระบบแบบครบวงจรทางด้านเทคโนโลยีสารสนเทศและสื่อสารโทรคมนาคมสำหรับองค์กร
  ตั้งแต่การรับออกแบบ ติดตั้ง ดำเนินการ ดูแลประสิทธิภาพการใช้งาน และบำรุงรักษา
  ซึ่งเป็นส่วนขยายของการให้บริการแบบครบวงจรของสายธุรกิจบริการเครือข่ายสื่อสารและสายธุรกิจรับเหมาออกแบบติดตั้งระบบ
  (System Integration) โดยสอดคล้องกับการบริหารแบบใหม่ของกลุ่มองค์กรธุรกิจต่าง ๆ
  ที่มุ่งเน้นการพัฒนาเพิ่มศักยภาพการแข่งขัน ประสิทธิผล ประสิทธิภาพ
  ประสานกับพันธมิตรในห่วงโซ่ธุรกิจ สร้างบริการที่รวดเร็ว ต้นทุนต่ำ
  ดังนั้นกลุ่มธุรกิจทั้งภาครัฐและเอกชน
  จึงมีแนวโน้มที่จะพิจารณาจ้างหน่วยงานภายนอกที่มีความชำนาญมาดำเนินการทางด้านเทคโนโลยีสารสนเทศและการสื่อสารให้แทนการดำเนินการด้วยตนเอง
  เพื่อลดความยุ่งยากและได้รับประสิทธิภาพที่คุ้มค่ากับค่าใช้จ่ายที่เกิดขึ้นกว่าการดำเนินการด้วยตนเอง
  ซึ่งกลุ่มบริษัทสามารถ ได้เล็งเห็นโอกาสนี้
  จึงได้มีการนำเสนอบริการดำเนินการแบบครบวรจรด้านเทคโนโลยีสารสนเทศและสื่อสารโทรคมนาคมในด้านต่าง
  ๆ สำหรับกลุ่มลูกค้าองค์กร ในรูปแบบ Business Process Outsourcing Services
  เพื่อเสริมสร้างศักยภาพในการดำเนินการขององค์กรลูกค้าให้มีประสิทธิภาพเพิ่มขึ้นด้วยต้นทุนที่คุ้มค่ากว่าการดำเนินการด้วยองค์กรลูกค้าเอง
  โดยบริษัท สามารถเทลคอม จำกัด (มหาชน) เป็นบริษัทที่ดูแลงานของกลุ่มธุรกิจนี้โดยตรง
  ซึ่งในการดำเนินการจะมีการจัดตั้งและพัฒนาการให้บริการเฉพาะสำหรับลูกค้า
  โดยเปิดกว้างที่จะลงทุนร่วมกับพันธมิตรทางธุรกิจเพื่อการให้บริการกับกลุ่มพันธมิตรโดยเฉพาะ
  อาทิเช่น ธุรกิจด้านโทรคมนาคม การธนาคาร การขนส่ง

  สำหรับโครงสร้างการให้บริการในสายธุรกิจนี้แบ่งการให้บริการออกเป็น 4
  บริการหลักด้วยกันได้แก่ บริการบริหารจัดการข้อมูลแบบอัตโนมัติผ่านเครื่องมืออีเล็กทรอนิกส์
  (Machine-to-Machine – M2M) บริการจัดหาและวางระบบโปรแกรมสำเร็จรูปครบวงจร
  (Application Software Package Service)
  บริการพัฒนาระบบโปรแกรมตามความต้องการของลูกค้า (Application Software
  Development Service)
  และบริการบริหารจัดการระบบเครือข่ายสื่อสารและศูนย์การประมวลผลครบวงจร (Managed
  Network Services)

  ในปี 2553 บริษัท สามารถเทลคอม จำกัด (มหาชน) ได้ดำเนินโครงการต่างๆ
  ที่สำคัญในกลุ่มธุรกิจบริการ ICT Outsourcing Services สรุปได้ดังต่อไปนี้

-   ชนะการประมูลงานโครงการจ้างเหมาพัฒนาระบบบริหารข้อมูลพัสดุคงคลังโดยใช้เทคโนโลยี
    RFID และ Barcode ของการไฟฟ้าส่วนภูมิภาค เพื่อนำมาใช้สำหรับ การรับพัสดุ
    การจ่ายพัสดุ และการตรวจนับพัสดุประจำปี
    โดยนำระบบมาใช้กับคลังพัสดุของการไฟฟ้าส่วนภูมิภาคประกอบด้วย คลังพัสดุส่วนกลาง จำนวน
    1 คลัง คลังพัสดุหลัก จำนวน 45 คลังและ คลังพัสดุบริการ จำนวน 75 คลัง มูลค่าโครงการ
    48 ล้านบาท

-   เข้าร่วมประมูลโครงการปรับปรุงประสิทธิภาพการใช้งานโครงข่ายสื่อสารเคเบิลใยแก้วนำแสงด้วยระบบ
    IP Multimedia Subsystem (IMS)
    ของการไฟฟ้าส่วนภูมิภาคซึ่งสามารถให้บริการแบบมัลติมิเดียได้อย่างมีประสิทธิภาพ
    อีกทั้งยังสามารถที่จะอินทิเกรต
    ระบบสื่อสารที่ใช้งานอยู่ในปัจจุบันให้สามารถใช้งานได้บนโครงข่ายเดียวกัน
    มูลค่าโครงการประมาณ 580 ล้านบาท

-   ดำเนินการติดตั้งและส่งมอบระบบบริหารจัดการการถ่ายทอดโทรทัศน์ผ่านเครือข่ายอินเทอร์เน็ต
    (Internet Protocol Television Broadcasting and Management System)
    ให้กับสำนักงานคณะกรรมการการอุดมศึกษา เป็นที่เรียบร้อยแล้ว
    เพื่อใช้เป็นเครื่องมือในการการรวบรวม แลกเปลี่ยน
    และเผยแพร่ความรู้สำหรับโครงการพัฒนาครูด้วยสื่อโทรทัศน์คุณภาพ (High Quality
    Narrative TV Program for Teacher Development : TV-KRU)
    มูลค่าโครงการรวมทั้งสิ้น 138 ล้านบาท

-   ดำเนินโครงการระบบสนับสนุนการผลิต (Production Support Architecture)
    ให้กับบริษัท กรุงเทพโทรทัศน์และวิทยุ จำกัด (BBTV) เพื่อใช้ในกิจการของสถานีโทรทัศน์ช่อง
    7 โดยจัดหาระบบจัดเก็บและบริหารจัดการฐานข้อมูลสื่อรายการโทรทัศน์ (MAM – Media
    Access Management) ในรูปแบบดิจิตอลทั้งระบบ เพื่อช่วยยกระดับงานด้านการผลิต จัดเก็บ
    และแพร่ภาพรายการโทรทัศน์ ของสถานีได้อย่างมีประสิทธิภาพมากขึ้น
    มูลค่าโครงการรวมทั้งสิ้น 39 ล้านบาท

-   ดำเนินการติดตั้งและส่งมอบอุปกรณ์กล้องโทรทัศน์วงจรปิด ระบบบันทึกภาพแบบดิจิตอล
    และระบบซอฟต์แวร์ให้กับสถานีตำรวจภูธรชลบุรี ตำรวจภูธรแสนสุข
    และสถานีตำรวจภูธรบางละมุง
    สำหรับโครงการพัฒนาศักยภาพความปลอดภัยบริเวณพื้นที่สาธารณะเสี่ยงภัยและเส้นทางคมนาคมองค์การบริหารส่วนจังหวัดชลบุรี
    มูลค่าโครงการรวม 118 ล้านบาท เพื่อช่วยเสริมสร้างความมั่นคงปลอดภัยให้กับประชาชน
    พร้อมทั้งช่วยเพิ่มประสิทธิภาพในการปฏิบัติงานของเจ้าหน้าที่ตำรวจและหน่วยงานที่เกี่ยวข้องในการรักษาความปลอดภัย
    ป้องกันและปราบปรามการก่ออาชญากรรม
    โดยมีส่วนร่วมในการให้ความปลอดภัยกับประชาชนในงานกีฬาแห่งชาติ “ชลบุรีเกมส์”

-   ร่วมมือกับสถาบันเทคโนโลยีพระจอมเกล้าเจ้าคุณทหารลาดกระบัง
    ในการศึกษาวิจัยเพื่อดำเนินโครงการติดตั้งอุปกรณ์ประหยัดพลังงานไฟฟ้าสำหรับโคมไฟถนนสาธารณะ
    ให้กับการไฟฟ้าส่วนภูมิภาค เพื่อช่วยลดการใช้พลังงานไฟฟ้าสำหรับโคมไฟถนนสาธารณะ
    ในขณะที่ยังคงให้ความสว่างที่สอดคล้องตามข้อกำหนดของกรมทางหลวงได้อย่างปลอดภัย
    โดยเป็นผู้สนับสนุนอุปกรณ์บัลลาสต์อิเล็กทรอนิกส์และงานด้านสำรวจ ติดตั้ง และบำรุงรักษา
    ซึ่งในขั้นต้นจะดำเนินการกับโคมไฟถนนชนิด HPS (High Pressure Sodium) ขนาด 250W
    จำนวนประมาณ 4,000 ชุด มูลค่าโครงการรวมทั้งสิ้นประมาณ 25 ล้านบาท
    ระยะเวลาโครงการ 5 ปี ซึ่งช่วยประหยัดพลังงานไฟฟ้าได้ประมาณร้อยละ 33
    คิดเป็นค่าไฟฟ้าที่ประหยัดได้รวมเฉลี่ยประมาณเดือนละ 800,000 บาท

-   ดำเนินโครงการใช้หลอด T5 เพื่อประหยัดพลังงานไฟฟ้า
    โดยการเปลี่ยนหลอดไฟแสงสว่างที่ใช้อยู่เดิมจากหลอดฟลูออเรสเซนต์แบบ T8
    ไปเป็นหลอดฟลูออเรสเซนต์แบบ T5 ซึ่งมีขนาดเล็กกว่าและใช้กำลังไฟฟ้าน้อยกว่า
    สามารถติดตั้งกับโคมไฟที่ใช้อยู่เดิมได้ทันที โดยได้ทดลองใช้ที่อาคารสำนักงานของบริษัท
    สามารถ ไอ-โมบาย จำกัด (มหาชน) ณ อาคารซอฟต์แวร์ปาร์ค ชั้น 33 จำนวน 556 หลอด
    เป็นที่เรียบร้อยแล้ว ได้ผลการประหยัดกำลังไฟฟ้าวัดได้เฉลี่ยประมาณร้อยละ 36.4
    ซึ่งเป็นค่าไฟฟ้าที่ประหยัดได้จริงรวมเฉลี่ยต่อเดือนประมาณ 9,700 บาท
    ในขณะที่ให้ความสว่างมากขึ้นเฉลี่ยรวมประมาณร้อยละ 35.9 เมื่อเทียบกับหลอดเดิม
    โดยจะได้มีการขยายผลการดำเนินการสำหรับอาคารสำนักงานทั้งหมดของกลุ่มบริษัทสามารถ
    และนำเสนอเป็นโซลูชั่นเพื่อประหยัดพลังงานไฟฟ้าให้กับกลุ่มลูกค้าองค์กรต่างๆ ต่อไป

  5. ธุรกิจบริการ IP Business

  ให้บริการสารสนเทศและการสื่อสารผ่านระบบโครงขายอินเทอร์เน็ต หรือ IP (Internet
  Protocol) Network
  ซึ่งช่วยเพิ่มประสิทธิภาพการสื่อสารโดยเฉพาะการสื่อสารทางไกลระหว่างประเทศให้เป็นไปได้ด้วยความสะดวกรวดเร็วปลอดภัย
  และด้วยต้นทุนต่ำกว่า ไม่ว่าจะเป็นการสื่อสารข้อมูล ภาพ หรือเสียง
  ประกอบกับการต่อยอดด้วยบริการเสริมที่หลากหลาย
  สอดคล้องและช่วยสนับสนุนประสิทธิภาพในการทำธุรกิจในแต่ละสายงาน
  ซึ่งเป็นหนึ่งในปัจจัยที่สำคัญของการเพิ่มศักยภาพในการแข่งขันสำหรับการทำธุรกิจในปัจจุบัน
  ซึ่งดำเนินการโดยบริษัท สามารถ อินโฟเนต จำกัด
  โดยได้รับใบอนุญาตให้บริการอินเทอร์เน็ตและใบอนุญาตประกอบกิจการโทรคมนาคมประเภทที่ 1
  จากคณะกรรมการกิจการโทรคมนาคมแห่งชาติ (กทช.) เพื่อให้บริการอินเทอร์เน็ต (Internet
  Service) ในชื่อบริการ SAMART Connect และบริการโทรศัพท์ผ่านอินเทอร์เน็ต (Internet
  Telephony Service) และบัตรโทรศัพท์ทางไกลระหว่างประเทศ (International
  Calling Card) ระบบ VoIP ในชื่อบริการ SAMART WIP (World Internet Phone)
  ให้แก่ลูกค้าทั่วไปทั้งประเภทบุคคลรายย่อย ธุรกิจขนาดกลาง ขนาดย่อม (SME)
  และองค์กรขนาดใหญ่

  ข) การตลาดและการแข่งขัน

1.  การตลาดและภาวะการแข่งขัน

  สายธุรกิจ ICT Solutions & Services มีเป้าหมายที่จะเป็นผู้ให้บริการ ICT
  แบบครบวงจรที่ได้รับการยอมรับในความรู้ ความชำนาญ มีความน่าเชื่อถือจากกลุ่มลูกค้าองค์กร
  และลูกค้ารายย่อย โดยผนวกความแข็งแกร่งในเครือข่ายกลุ่มสามารถ และ
  พันธมิตรเทคโนโลยีชั้นนำต่าง ๆ ซึ่งการดำเนินธุรกิจจะมุ่งพัฒนาบริการแก่โครงการขนาดใหญ่
  และโครงการที่มีการเติบโตต่อเนื่อง ด้วยการมุ่งสร้างมูลค่าเพิ่มในบริการที่ช่วยเพิ่มประสิทธิภาพ
  ความรวดเร็ว และลดต้นทุนการดำเนินการให้กับลูกค้า
  ตลอดจนการเข้าร่วมลงทุนกับพันธมิตรธุรกิจ
  โดยมีรายได้จากการเป็นที่ปรึกษาพัฒนาระบบงานโครงการ การออกแบบ
  การจัดซื้อและจัดหาอุปกรณ์และผู้รับเหมา
  ตลอดจนให้บริการใช้งานระบบสารสนเทศและสื่อสารโทรคมนาคมที่พัฒนาขึ้น
  ผนวกกับระบบเครือข่ายสื่อสารความเร็วสูงผ่านเครือข่ายภาคพื้นดิน ดาวเทียม ระบบอินเตอร์เน็ต
  โดยมีการแข่งขันตามประเภทของกลุ่มธุรกิจดังกล่าวตามข้อ ก)

  สายธุรกิจนี้มีรายได้หลักที่มีการกระจายแบบสมดุลจาก 5 กลุ่มธุรกิจดังกล่าวข้างต้น
  ตลอดจนแต่ละกลุ่มธุรกิจได้มีความร่วมมือในการสร้างขีดความสามารถในการแข่งขันให้มีศักยภาพสูงมากขึ้นจากความสามารถในการขยายสินค้าและบริการจากกลุ่มหนึ่งไปอีกกลุ่มหนึ่ง
  ซึ่งเป็นการเพิ่มขีดความสามารถทางการแข่งขันและศักยภาพการให้บริการเทคโนโลยีสูงขึ้น
  โดยมุ่งเน้นการขยายธุรกิจไปสู่งานโครงการขนาดใหญ่มากขึ้นมากกว่าที่จะไปแข่งขันในงานขนาดเล็กที่มีการแข่งขันด้านราคาสูง
  ซึ่งในการเสนอสินค้าและบริการจะใช้กลยุทธ์ร่วมมือกับพันธมิตรทางธุรกิจในการขายตรงให้กับกลุ่มลูกค้าเป้าหมาย
  ด้วยการเข้าประมูลแข่งกับคู่แข่งรายอื่น ๆ ประกอบกับเน้นการสร้างความสัมพันธ์ที่ดีกับลูกค้า
  ซึ่งส่วนใหญ่จะเป็นหน่วยงานภาครัฐและเอกชนขนาดใหญ่
  โดยงานที่จัดจำหน่ายและให้บริการจะมีการแข่งขันทางด้านราคาที่ต้องอยู่ในงบประมาณที่กำหนดไว้

2.  ภาวะอุตสาหกรรมและการแข่งขัน

  สภาพตลาดด้านเทคโนโลยีสารสนเทศและสื่อสารโทรคมนาคม (ICT) ในปี 2553 นั้น
  มีมูลค่าประมาณรวม 587,347⁽²⁾ ⁽³⁾ ล้านบาท ขยายตัวร้อยละ 4.9
  โดยจำแนกเป็นตลาดแต่ละประเภทได้ดังนี้ ตลาดคอมพิวเตอร์ฮาร์ดแวร์มีมูลค่าตลาดประมาณ
  92,346⁽²⁾ ล้านบาท ขยายตัวร้อยละ 14.1⁽²⁾ ตลาดคอมพิวเตอร์ซอฟต์แวร์มีมูลค่าประมาณ
  72,400⁽³⁾ ล้านบาท ขยายตัวร้อยละ 8.54⁽³⁾ ตลาดบริการด้านคอมพิวเตอร์มีมูลค่าประมาณ
  60,390⁽³⁾ ล้านบาท ขยายตัวร้อยละ 24.85⁽³⁾
  และตลาดสื่อสารโทรคมนาคมมีมูลค่ารวมประมาณ 362,211⁽²⁾ ล้านบาท ขยายตัวร้อยละ 5.1
  ⁽²⁾ โดยแบ่งเป็นตลาดอุปกรณ์สื่อสารและตลาดบริการสื่อสาร
  ซึ่งตลาดอุปกรณ์สื่อสารประกอบด้วยตลาด ตลาดเครื่องโทรศัพท์ใช้สายที่มีมูลค่าประมาณ
  2,897⁽²⁾ ล้านบาท ขยายตัวร้อยละ 4.0⁽²⁾ ตลาดโทรศัพท์เคลื่อนที่มีมูลค่าประมาณ
  55,877⁽²⁾ ล้านบาท ขยายตัวร้อยละ 3.0⁽²⁾ ตลาดอุปกรณ์โครงข่ายที่มีมูลค่าประมาณ
  45,725⁽²⁾ ล้านบาท ขยายตัวร้อยละ 9.0⁽²⁾
  ตลาดอุปกรณ์สื่อสารใช้สายที่มีมูลค่าตลาดประมาณ 13,722⁽²⁾ ล้านบาท ขยายตัวร้อยละ
  2.9⁽²⁾ ตลาดอุปกรณ์สื่อสารไร้สายที่มีมูลค่าตลาดประมาณ 15,558⁽²⁾ ล้านบาท
  ขยายตัวร้อยละ 9.5⁽²⁾ ส่วนตลาดบริการสื่อสาร
  ประกอบด้วยตลาดบริการโทรศัพท์ประจำที่ที่มีมูลค่าประมาณ 12,587⁽²⁾ ล้านบาท หดตัวร้อยละ
  3.2⁽²⁾ ตลาดบริการโทรศัพท์เคลื่อนที่ 153,221⁽²⁾ ล้านบาท ขยายตัวร้อยละ 4.0⁽²⁾
  ตลาดบริการอินเตอร์เน็ตมีมูลค่าประมาณ 23,425⁽²⁾ ล้านบาท ขยายตัวร้อยละ 12.4⁽²⁾
  ตลาดบริการโทรศัพท์ระหว่างประเทศ (VoIP) ที่มีมูลค่าประมาณ 15,694⁽²⁾ ล้านบาท
  ขยายตัวร้อยละ 4.4⁽²⁾ ตลาดบริการสื่อสารข้อมูลที่มีมูลค่าตลาดประมาณ 23,505⁽²⁾ ล้านบาท
  ขยายตัวร้อยละ 8.2⁽²⁾ ซึ่งปัจจัยที่ส่งผลด้านบวกสำหรับตลาด ICT ในภาพรวม ได้แก่
  สภาพเศรษฐกิจที่ฟื้นตัว ประกอบกับการใช้จ่ายของภาครัฐที่เพิ่มขึ้นสำหรับโครงการด้าน ICT
  อีกทั้งแนวโน้มของเทคโนโลยีใหม่ที่กระตุ้นความต้องการของตลาด เช่น
  คอมพิวเตอร์พกพาแบบกระดาน (Tablet PC), เทคโนโลยีชิปประมวลผล (CPU)
  รุ่นใหม่ที่มีประสิทธิภาพสูงขึ้น, เทคโนโลยี Cloud Computing และ Virtualization
  รวมถึงความนิยมในการใช้งานเครือข่ายสังคมออนไลน์ (Social Network) ที่เพิ่มมากขึ้น
  สำหรับปัจจัยด้านลบ ได้แก่
  ปัญหาความไม่สงบทางการเมืองและภัยธรรมชาติที่ส่งผลให้เกิดการประหยัดการใช้จ่ายของผู้บริโภค
  ซึ่งส่งผลกระทบต่อภาวะเศรษฐกิจ และงบประมาณด้าน ICT ของภาคเอกชนที่ลดลง

  แนวโน้มเศรษฐกิจไทยในปี 2554 คาดว่าจะขยายตัวที่ประมาณร้อยละ 4.0-5.0⁽¹⁾
  ซึ่งแรงขับเคลื่อนที่สำคัญมาจากการจับจ่ายใช้สอยภายในประเทศที่ยังคงมีแนวโน้มขยายตัวต่อเนื่องจากปี
  2553 ทั้งการบริโภคและการลงทุน
  การปรับเพิ่มอัตราค่าจ้างขั้นต่ำของลูกจ้างและเงินเดือนของข้าราชการ
  รวมถึงรายได้จากภาคท่องเที่ยวที่คาดว่าจะฟื้นตัวหลังจากสถานการณ์ทางการเมืองกลับเป็นปกติ

  สำหรับตลาด ICT ปี 2554 คาดว่าจะมีมูลค่าประมาณ 652,363⁽²⁾⁽³⁾ ล้านบาท
  ขยายตัวร้อยละ 11 โดยจำแนกเป็นตลาดแต่ละประเภทได้ดังนี้
  ตลาดคอมพิวเตอร์ฮาร์ดแวร์มีมูลค่าตลาดประมาณ 104,735⁽²⁾ ล้านบาท ขยายตัวร้อยละ
  13.4⁽³⁾ ตลาดคอมพิวเตอร์ซอฟต์แวร์มีมูลค่าประมาณ 78,584⁽³⁾ ล้านบาท ขยายตัวร้อยละ
  12.48⁽³⁾ ตลาดบริการด้านคอมพิวเตอร์มีมูลค่าประมาณ 75,560⁽³⁾ ล้านบาท ขยายตัวร้อยละ
  25.12⁽³⁾ และตลาดสื่อสารโทรคมนาคมมีมูลค่ารวมประมาณ 393,484⁽²⁾ ล้านบาท
  ขยายตัวร้อยละ 8.9 ⁽²⁾ โดยแบ่งเป็นตลาดอุปกรณ์สื่อสารและตลาดบริการสื่อสาร
  ซึ่งตลาดอุปกรณ์สื่อสารประกอบด้วยตลาด ตลาดเครื่องโทรศัพท์ใช้สายที่มีมูลค่าประมาณ
  2,980⁽²⁾ ล้านบาท ขยายตัวร้อยละ 2.9⁽²⁾ ตลาดโทรศัพท์เคลื่อนที่มีมูลค่าประมาณ
  61,085⁽²⁾ ล้านบาท ขยายตัวร้อยละ 9.3⁽²⁾ ตลาดอุปกรณ์โครงข่ายที่มีมูลค่าประมาณ
  52,452⁽²⁾ ล้านบาท ขยายตัวร้อยละ 14.7⁽²⁾
  ตลาดอุปกรณ์สื่อสารใช้สายที่มีมูลค่าตลาดประมาณ 14,640⁽²⁾ ล้านบาท ขยายตัวร้อยละ
  6.7⁽²⁾ ตลาดอุปกรณ์สื่อสารไร้สายที่มีมูลค่าตลาดประมาณ 18,295⁽²⁾ ล้านบาท
  ขยายตัวร้อยละ 17.6⁽²⁾ ส่วนตลาดบริการสื่อสาร
  ประกอบด้วยตลาดบริการโทรศัพท์ประจำที่ที่มีมูลค่าประมาณ 12,272⁽²⁾ ล้านบาท หดตัวร้อยละ
  2.5⁽²⁾ ตลาดบริการโทรศัพท์เคลื่อนที่ 161,685⁽²⁾ ล้านบาท ขยายตัวร้อยล่ะ 5.5⁽²⁾
  ตลาดบริการอินเตอร์เน็ตมีมูลค่าประมาณ 27,659⁽²⁾ ล้านบาท ขยายตัวร้อยละ 18.1⁽²⁾
  ตลาดบริการโทรศัพท์ระหว่างประเทศ (VoIP) ที่มีมูลค่าประมาณ 16,617⁽²⁾ ล้านบาท
  ขยายตัวร้อยละ 6.9⁽²⁾ ตลาดบริการสื่อสารข้อมูลที่มีมูลค่าตลาดประมาณ 25,799⁽²⁾ ล้านบาท
  ขยายตัวร้อยละ 9.8⁽²⁾ ซึ่งปัจจัยที่สนับสนุนการเติบโตได้แก่
  การฟื้นตัวของเศรษฐกิจโลกและเศรษฐกิจภายในประเทศ,
  แนวโน้มราคาน้ำมันสูงขึ้นเป็นเหตุให้องค์กรต่าง ๆ
  พยายามลดค่าใช้จ่ายในการเดินทางอันส่งผลต่อบริการอินเตอร์เน็ตและบริการเสริมโดยเฉพาะบริการด้านประชุมทางไกลผ่านจอภาพ
  (Video Conference) มีความต้องการใช้งานมากขึ้น
  การประกาศนโยบายบรอดแบนด์แห่งชาติที่ช่วยให้เกิดความชัดเจนมากขึ้นในเรื่องงการส่งเสริมบริการเครือข่ายใยแก้วนำแสงความเร็วสูง
  (FFTx) และการขยายโครงข่ายบรอดแบนด์ให้ครอบคลุมทั่วประเทศ
  รวมถึงการพัฒนาอุปกรณ์สื่อสารสมาร์ทโฟน (Smart Phone) และแท็ปเล็ต (Tablet)
  ที่มีราคาโน้มลดลง เป็นต้น สำหรับปัจจัยที่ส่งผลให้การเติบโตลดลงนั้น ได้แก่
  ความไม่แน่นอนทางการเมือง การเปลี่ยนแปลงของหน่วยงานกำกับดูแล (Regulator)
  และกฎระเบียบต่างๆ ความล่าช้าของการออกใบอนุญาตให้บริการโทรศัพท์เคลื่อนที่ยุคที่ 3 (3G
  License) การอิ่มตัวของตลาดบริการด้านเสียงทั้งแบบใช้สายและไร้สาย
  รวมถึงความไม่ชัดเจนสำหรับโครงการขนาดใหญ่ของภาครัฐ เป็นต้น

  เอกสารอ้างอิง

1.  ศูนย์วิจัยกสิกรไทย, มองเศรษฐกิจ ฉบับที่ 3045,
    http://www.kasikornresearch.com/TH/K-
    Econ%20Analysis/Pages/ViewSummary.aspx?docid=26513, 16 กุมภาพันธ์ 2554

2.  ฝ่ายวิจัยกลยุทธ์และดัชนีอุตสาหกรรม, ศูนย์เทคโนโลยีอิเล็กทรอนิกส์และคอมพิวเตอร์แห่งชาติ,
    สรุปผลการสำรวจตลาดคอมพิวเตอร์ฮาร์ดแวร์และตลาดสื่อสาร ของประเทศไทยประจำปี
    2553 และประมาณการปี 2554, โรงแรมเซ็นจูรี่ปาร์ค กรุงเทพฯ, 27 มกราคม 2554

3.  ศูนย์บริการวิชาการแห่งจุฬาลงกรณ์มหาวิทยาลัย,
    สรุปผลการสำรวจตลาดคอมพิวเตอร์ซอฟแวร์และการบริการด้านคอมพิวเตอร์ในประเทศไทย
    ประจำปี 2553 และประมาณการปี 2554, จุฬาลงกรณ์มหาวิทยาลัย, 16 กุมภาพันธ์ 2554

3)  การจัดหาผลิตภัณฑ์หรือบริการ

  สายธุรกิจ ICT Solutions & Services มีการจัดหาผลิตภัณฑ์ในด้านระบบโทรคมนาคม
  คอมพิวเตอร์ และระบบเครือข่ายจากผู้ผลิต
  และตัวแทนจำหน่ายจากทั้งภายในและภายนอกประเทศ สำหรับนำมาใช้ในแต่ละโครงการ
  เพื่อให้บรรลุซึ่งวัตถุประสงค์ของลูกค้า ซึ่งการจัดหาอุปกรณ์ส่วนใหญ่ต้องนำเข้าจากต่างประเทศ
  เนื่องจากอุปกรณ์ส่วนใหญ่จะเป็นอุปกรณ์สื่อสารโทรคมนาคม และเทคโนโลยีระดับสูงที่ซับซ้อน
  และยังไม่มีผู้ผลิตภายในประเทศ ซึ่งจะต้องมีคุณสมบัติตามที่ลูกค้ากำหนด
  อย่างไรก็ตามบริษัทไม่มีปัญหาจากการผูกขาดโดยผู้ผลิตรายใดรายหนึ่ง
  เนื่องจากสามารถจัดซื้อจาก ผู้ผลิตอุปกรณ์หลายราย ทั้งในแถวยุโรป อเมริกา และในเอเซีย
  โดยบริษัทไม่มีนโยบายในการสั่งซื้อผลิตภัณฑ์และบริการล่วงหน้า เนื่องจากโครงการต่างๆ
  ที่บริษัทดำเนินการจะมีกำหนดลักษณะและ/หรือคุณสมบัติของผลิตภัณฑ์และบริการแตกต่าง กันไป
  ทั้งที่ขายและส่งมอบให้ลูกค้า รวมถึงการพัฒนาสารสนเทศและข้อมูลธุรกิจ
  เพื่อสร้างบริการที่มีมูลค่าเพิ่มบนเครือข่าย สื่อสาร
  และด้วยการประสานงานกับพันธมิตรทางธุรกิจที่มีประสิทธิภาพ ทำให้สามารถจัดหาผลิตภัณฑ์ได้ง่าย
  ซึ่งเป็นการเพิ่มขีดความสามารถในการให้บริการได้อย่างรวดเร็ว
  แตกต่างจากผู้ประกอบการรายอื่น
  และใช้ประโยชน์จากการนำระบบเทคโนโลยีสารสนเทศและสื่อสารที่นำสมัยมาประยุกต์ใช้

  ในส่วนของการให้บริการติดตั้งและให้บริการหลังการขาย
  ส่วนใหญ่ทางบริษัทจะเป็นผู้ดำเนินการติดตั้งเอง
  โดยใช้ทีมงานภายในของบริษัทซึ่งผ่านการฝึกอบรมและมีประสบการณ์
  ตลอดจนมีความชำนาญเกี่ยวกับการติดตั้งระบบโทรคมนาคมและสารสนเทศเป็นอย่างดี มีศูนย์ข้อมูล
  Data Center ที่ทันสมัยและมีเครือข่ายบริการด้านเทคนิคและการบำรุงรักษาอยู่ทั่วประเทศ
  ซึ่งรองรับการให้บริการแบบ 24 x 7 โดยมี 24 ศูนย์บริการทั่วประเทศ
  ทั้งนี้บริษัทได้มีพันธมิตรทางการค้าตามประเภทกิจการ ได้แก่

  ระบบเครือข่ายสัญญาณดาวเทียม : Thaicom, iPStar

  ระบบสื่อสารแบบมีสาย : TOT, CAT, TRUE, TT&T, UIH, ADC, SYMPHONY

  ระบบสื่อสารแบบไร้สาย : AIS, DTAC, TRUE, Motorola, HYT

  คอมพิวเตอร์และอุปกรณ์เครือข่าย : Sun, HP, ACER, CISCO, Nortel, 3Com,
  Polycom, Axalto, NICE

  ซอฟต์แวร์ : SAP, ORACLE, Computer Associate, Microsoft

  ง) การป้องกันความเสี่ยงของราคาผลิตภัณฑ์จากอัตราการแลกเปลี่ยน

  โดยปกติก่อนดำเนินโครงการ
  บริษัทต้องประมาณการต้นทุนโครงการล่วงหน้าเป็นระยะเวลาประมาณ 1-2 เดือน
  ในกรณีที่ต้องนำเข้าอุปกรณ์บางส่วนจากต่างประเทศ
  ซึ่งจะทำให้ต้นทุนโครงการอาจได้รับผลกระทบอันเนื่องจากอัตราการและเปลี่ยนเงินตราต่างประเทศแบบลอยตัว
  จากความเสี่ยงด้านอัตราแลกเปลี่ยนข้างต้น บริษัทได้กำหนดวิธีลดความเสี่ยงดังกล่าว โดย

  1. กำหนดค่าความเสี่ยงของอัตราแลกเปลี่ยนเพิ่มเติมในการคำนวณต้นทุนโครงการ

  2. มีนโยบายในการทำสัญญาซื้อ-ขายเงินตราต่างประเทศล่วงหน้าครอบคลุมทั้งจำนวน
  ตามจังหวะเวลาและต้นทุนที่

  เหมาะสม

-------รายละเอียดเพิ่มเติมสามารถดูได้จากแบบแสดงรายการข้อมูลประจำปี (แบบ 56-1)
ของบริษัท สามารถเทลคอม จำกัด (มหาชน)------

4.3 สายธุรกิจ Technology Related Business

สายธุรกิจ Technology Related Business
ประกอบธุรกิจเป็นทั้งผู้ผลิตและจัดจำหน่ายแผงสายอากาศโทรทัศน์ และจานรับสัญญาณดาวเทียม
ธุรกิจให้บริการลูกค้าสัมพันธ์และศูนย์ข้อมูลข่าวสารแบบครบวงจร
การจำหน่ายรับเหมาติดตั้งและซ่อมบำรุงระบบรักษาความปลอดภัยและระบบสื่อสารภาพและเสียงทั้งระบบที่มีสายและไร้สาย
การให้บริการบริหารจัดการขยะในบริเวณท่าอากาศยานสุวรรณภูมิ รวมทั้งธุรกิจในประเทศกัมพูชา
อันประกอบด้วยธุรกิจการให้บริการการควบคุมการจราจรทางอากาศ
และธุรกิจผลิตและจำหน่ายกระแสไฟฟ้าแก่ โรงงานกัมปอตซีเมนต์ ในประเทศกัมพูชา โดยในปี
2553 สายธุรกิจ Technology Related Business มีสัดส่วนรายได้เท่ากับ 1,393.9 ล้านบาท
หรือคิดเป็นร้อยละ 8.8 ของรายได้รวมของกลุ่มบริษัท และได้แยกสายธุรกิจนี้ออกเป็น

  ธุรกิจภายในประเทศ ประกอบด้วย 8 บริษัท ดังนี้ บริษัท สามารถคอร์ปอเรชั่น จำกัด (มหาชน)
  บริษัท วิชั่นแอนด์ ซีเคียวริตี้ ซีสเต็ม จำกัด บริษัท สุวรรณภูมิ เอ็นไวรอนเม้นท์ แคร์ จำกัด
  บริษัท สามารถเรดิเทค จำกัด บริษัท สามารถวิศวกรรม จำกัด บริษัท คอนแทค-อิน-วัน จำกัด
  บริษัท วันทูวัน คอนแทคส์ จำกัด และบริษัท วันทูวัน โปรเฟสชั่นแนล จำกัด

  ธุรกิจต่างประเทศ ประกอบด้วย 5 บริษัท ดังนี้ บริษัท แคมโบเดีย แอร์ทราฟฟิค เซอร์วิส จำกัด
  บริษัท กัมปอต เพาเวอร์แพลนท์ จำกัด บริษัท แคมโบเดีย สามารถ จำกัด บริษัท สามารถ
  อินเตอร์ โฮลดิ้ง จำกัด และ บริษัท สามารถ อินเตอร์เนชั่นแนล จำกัด

ธุรกิจภายในประเทศ

-   บริษัท สามารถวิศวกรรม จำกัด

  ก) ลักษณะผลิตภัณฑ์หรือบริการ

  ดำเนินธุรกิจผลิตและจำหน่ายแผงสายอากาศรับสัญญาณโทรทัศน์ในระบบ VHF UHF และ MMDS
  จานรับสัญญาณดาวเทียมระบบ C-Band และ KU-Band รวมทั้งอุปกรณ์อื่นๆ ที่ใช้ในระบบ MATV
  และ CATV ซึ่งบริษัทมีรายได้รวมทั้งสิ้น 234.7 ล้านบาท คิดเป็นสัดส่วนรายได้ประมาณ ร้อยละ
  1.5 ของรายได้รวมของกลุ่ม

ข) การตลาดและภาวะการแข่งขัน

  ธุรกิจผลิตและจำหน่ายแผงสายอากาศรับสัญญาณโทรทัศน์ จานรับสัญญาณดาวเทียมระบบต่างๆ
  ได้ใช้กลยุทธ์ด้านผลิตภัณฑ์และราคา โดยผ่านตัวแทนจำหน่าย เพื่อให้บริการด้านการขาย
  การบริการติดตั้ง และการบริการหลังการขาย
  นอกจากนั้นยังได้มีการจัดกิจกรรมส่งเสริมการขายร่วมกับตัวแทนจำหน่ายตามภาคต่างๆ
  ทั่วประเทศ และการโฆษณาประชาสัมพันธ์ผ่านสื่อต่างๆ เช่น โทรทัศน์ วิทยุ หนังสือพิมพ์
  และวารสารต่างๆ เป็นต้น

สำหรับช่องทางการจำหน่ายสินค้าหรือบริการจะแบ่งออกเป็น การจำหน่ายผ่านตัวแทนจำหน่าย (Dealer) ซึ่งตัวแทนจำหน่ายของบริษัทมีอยู่กว่า 800 รายทั่วประเทศ การจำหน่ายผ่านห้างสรรพสินค้า Discount store ต่างๆ การจำหน่ายตรง (Direct sales) สำหรับลูกค้ากลุ่มงานระบบเคเบิ้ล โดยกลุ่มลูกค้าเป้าหมายส่วนใหญ่ของบริษัท คือ ผู้บริโภคที่ต้องการเปลี่ยนอุปกรณ์รับสัญญาณโทรทัศน์ (Replacement) ผู้บริโภคที่มีบ้านใหม่ที่ต้องการติดตั้งอุปกรณ์การรับสัญญาณโทรทัศน์ รวมถึงธุรกิจประเภทอาคารที่พักอาศัยที่มีจำนวนห้องพักหลายๆ ยูนิต

  ภาวการณ์แข่งขันในปัจจุบันส่วนใหญ่ผู้ประกอบการจะใช้กลยุทธ์การตลาดด้านราคาเป็นหลักเพื่อให้มีส่วนแบ่งตลาด
  (Market Share) เพิ่มมากขึ้น
  แต่เนื่องจากสินค้าประเภทแผงสายอากาศรับสัญญาณโทรทัศน์และจานรับสัญญาณดาวเทียม
  จะต้องมีเรื่องบริการหลังการขายมาเกี่ยวข้อง
  ดังนั้นจึงเป็นปัจจัยสำคัญอีกประการหนึ่งที่ผู้บริโภคใช้ประกอบการตัดสินใจ

ค) การจัดหาผลิตภัณฑ์หรือบริการ

  ปัจจุบันในระบบการส่งสัญญาณโทรทัศน์มีการนำเทคโนโลยีใหม่ๆ เข้ามาใช้มากขึ้น เช่น
  มีการเปลี่ยนแปลงการส่งสัญญาณจากระบบอนาล็อกมาเป็นดิจิตอล
  และการใช้ดาวเทียมในการส่งสัญญาณ เป็นต้น โดยได้มีการพัฒนาผลิตภัณฑ์ใหม่ๆ
  นำเทคโนโลยีจากต่างประเทศเข้ามาพัฒนา ตลอดจนการหาพันธมิตรทางธุรกิจ
  เพื่อจัดหาผลิตภัณฑ์และบริการที่สามารถตอบสนองความต้องการของผู้บริโภค และ
  เทคโนโลยีที่เปลี่ยนแปลง

-   บริษัท วันทูวัน คอนแทคส์ จำกัด

  ก) ลักษณะผลิตภัณฑ์หรือบริการ

  ประกอบธุรกิจเกี่ยวกับการบริหารจัดการด้านงานบริการลูกค้าครบวงจร (Total Customer
  Management Solutions) ดังนี้

-   ที่ปรึกษาโครงการด้านบริการลูกค้า (Contact Center Consultation Service)

-   จัดตั้งระบบศูนย์ข้อมูลลูกค้าสัมพันธ์ (Contact Center System Setup)

-   บริการจัดหาสถานที่ พร้อมระบบ Contact Center เพื่อใช้งาน (Facility Service)

-   บริการเตรียมศูนย์ปฏิบัติการสำรองให้ใช้เมื่อเกิดภัยพิบัติ (Disaster Recovery Site
    Service)

    -   บริการบริหารจัดการศูนย์ลูกค้าสัมพันธ์แบบเบ็ดเสร็จในด้านการให้บริการข้อมูลข่าวสาร
        รับเรื่องร้องเรียน (Contact Center Outsourcing Management)

-   บริการแนะนำและจำหน่ายสินค้าทางโทรศัพท์ (Telemarketing)

-   บริการจัดหาและบริหารเจ้าหน้าที่ผู้ให้บริการข้อมูลทางโทรศัพท์ (Customer Service
    Representative Outsourcing)

-   บริการด้านฝึกอบรมและพัฒนาหลักสูตรเพื่อพัฒนาบุคลากรด้านงานบริการ (Customer
    Service Academy)

    -   บริการการจัดการกระบวนการทางธุรกิจ (Business Process Outsourcing)
        ซึ่งเป็นการสนับสนุนด้านการตลาด การขาย และการบริการดูแลลูกค้าอย่างครบวงจร
        โดยนำระบบเทคโนโลยี Contact Center เข้ามาช่วยในการบริหารจัดการ

  โดยบริษัทมีความเชี่ยวชาญและมีประสบการณ์ในการให้บริการแก่องค์กรต่างๆ ทั้งภาครัฐ
  และภาคเอกชน ในหลากหลายภาคธุรกิจ อาทิ กลุ่มธุรกิจให้บริการทางการเงิน ประกันภัย
  ยานยนต์ ภาคการบริการ

1)  การตลาดและภาวการณ์แข่งขัน

  ธุรกิจบริการ Contact Center ยังคงมีความต้องการใช้งานและมีการเติบโตอย่างต่อเนื่อง
  แม้จะมีอัตราการชะลอตัวลงบ้างจากเสถียรภาพทางการเมืองเมื่อกลางปีที่ผ่านมา
  ประกอบกับในช่วง 1-2 ปีที่ผ่านมา ธุรกิจบริการ Contact Center
  ในประเทศไทยเผชิญกับภาวะการแข่งขันที่รุนแรงขึ้นทั้งในด้านราคาและความหลากหลายของบริการ
  แต่ในทางกลับกัน โอกาสทางธุรกิจของ Contact Center
  มีแนวโน้มเพิ่มสูงขึ้นจากการที่องค์กรภาคเอกชน หลายองค์กร
  โดยเฉพาะในด้านระบบงานไอทีจะถูกจำกัดและควบคุมมากขึ้น
  หลายธุรกิจหันมาปรับลดค่าใช้จ่ายที่ไม่จำเป็นหรือปรับเปลี่ยนกระบวนการดำเนินงานให้มีประสิทธิภาพยิ่งขึ้น
  การหันไปใช้บริการจากผู้ให้บริการ Outsourcing
  ที่มีความเชี่ยวชาญในยุคภาวะเศรษฐกิจผันผวนจึงยังคงเป็นทางเลือกทดแทนการลงทุนในระบบที่คุ้มค่า
  โดย Contact Center
  จะถูกใช้เป็นเครื่องมือในการสร้างรายได้และเป็นช่องทางในการบริการให้แก่องค์กรธุรกิจต่างๆ
  ในรูปแบบที่แตกต่างกันออกไป

  บริษัท วันทูวัน คอนแทคส์ จำกัด ได้ตระหนักถึงความต้องการใช้งาน Contact Center
  ในสภาวะแวดล้อมทางธุรกิจและตลาดที่เปลี่ยนแปลงไป จึงได้นำเสนอทางเลือกในการบริการใหม่
  เพื่อเสริมประสิทธิภาพและสร้างมูลค่าเพิ่มด้านงานบริการ
  รวมทั้งพัฒนารูปแบบการให้บริการที่หลากหลาย
  ตอบสนองต่อความต้องการของผู้ใช้บริการได้ครบวงจรมากขึ้น
  ทั้งนี้บริษัทเน้นถึงผลสำเร็จของงานร่วมกับลูกค้าเป็นสำคัญ (Result Oriented)
  และบริษัทตั้งเป้าหมายในการให้บริการสูงเทียบเท่าชั้นสากล
  จึงมีการทำการวิเคราะห์ปรับปรุงงานบริการอย่างไม่หยุดนิ่ง
  ด้วยการทำวิจัยความพึงพอใจลูกค้าและผู้ใช้บริการตลอดทั้งปี
  เพื่อมองหาโอกาสในการพัฒนาคุณภาพอย่างไม่หยุดยั้ง

2)  การจัดหาผลิตภัณฑ์หรือบริการ

  บริษัท วันทูวัน คอนแทคส์ จำกัด มีนโยบายการจัดหาผลิตภัณฑ์เกี่ยวกับ Contact Center
  ให้ลูกค้า โดยวิเคราะห์จากความต้องการในการใช้งานของลูกค้าเป็นหลัก
  เนื่องจากบริษัทเป็นตัวแทนจำหน่ายให้กับบริษัทระดับโลกในหลายๆ ส่วน
  โดยแยกดูตามความต้องการใช้งานที่เหมาะสมกับงานลูกค้า โดยเฉพาะงานใน Contact
  Center ระบบContact Center
  ต้องมีความน่าเชื่อถือและมีศูนย์วิจัยพัฒนาเพื่อการพัฒนาอย่างต่อเนื่อง
  ในขณะเดียวกันภายในบริษัทเองก็มีทีมพัฒนา Software เอง ซึ่งได้รับการรับรองมาตรฐาน
  CMMI Level 3 ทำให้เราสามารถพัฒนา CRM ได้ด้วยตนเอง เพื่อใช้ในงานที่ต้องการ
  Customized แบบเจาะจงกลุ่มตลาด นอกเหนือจากนั้นบริษัทเองก็เป็นตัวแทนจำหน่าย
  Software CRM ในระดับโลกด้วยเช่นกัน

  ส่วนการบริการหลังการขายนั้น เป็นมาตรฐานระดับสากลด้วย ISO20000 (IT Service
  Standard) การบริการเป็นรูปแบบขั้นตอนชัดเจน
  เพื่อเป็นการสร้างความเชื่อมั่นให้กับลูกค้าที่ใช้บริการของเราทุกคนได้ว่า การเลือกใช้
  วันทูวันคือทางเลือกที่ถูกต้องและดีที่สุด

ง) โครงการที่ยังไม่ส่งมอบ

  ซึ่งดำเนินการโดย บริษัท วันทูวัน คอนแทคส์ จำกัด มีโครงการที่ยังไม่ส่งมอบ ณ วันที่ 31
  ธันวาคม 2553 ดังนี้

+---------------+--------------------+------+------+--------+--------+
| รายชื่อลูกค้า     | ชื่อโครงการ          | สัญญา |      | มูลค่าโ  | ควา    |
|               |                    |      |      | ครงการ | มคืบหน้า |
|               |                    |      |      |        | %)     |
|               |                    |      |      | (ล     |        |
|               |                    |      |      | ้านบาท) |        |
+---------------+--------------------+------+------+--------+--------+
|               |                    | วัน   | วันท  |        |        |
|               |                    | ที่เริ่ม | ี่สิ้นสุด |        |        |
+---------------+--------------------+------+------+--------+--------+
|   บริษัท ทีโอที   |   CRM-TOT          |   28 |   20 |        |   60%  |
|   จำกัด        |                    | /06/ | /09/ |  417.9 |        |
|   (มหาชน)     |                    | 2553 | 2554 |        |        |
+---------------+--------------------+------+------+--------+--------+
|   บริษัท ทีโอที   |   1100             |   11 |   07 |        |   80%  |
|   จำกัด        |                    | /08/ | /02/ |  105.5 |        |
|   (มหาชน)     |                    | 2553 | 2554 |        |        |
+---------------+--------------------+------+------+--------+--------+

หมายเหตุ : 1) การรับรู้รายได้ของแต่ละโครงการจะเป็นไปตามสัดส่วนความสำเร็จของงาน
(ความคืบหน้า %)

-   บริษัท วันทูวัน โปรเฟสชั่นแนล จำกัด

  บริษัท วันทูวัน โปรเฟสชั่นแนล จำกัด เป็นบริษัทย่อยที่ถือหุ้นโดยบริษัท วันทูวัน คอนแทคส์ จำกัด
  โดยมีสัดส่วนการถือหุ้นร้อยละ 99.99 จดทะเบียนจัดตั้งขึ้นเมื่อวันที่ 21 ตุลาคม 2551
  ด้วยทุนจดทะเบียน 1 ล้านบาท เพื่อประกอบธุรกิจเฉพาะในด้านการบริการรับเป็นที่ปรึกษา
  ให้คำแนะนำเกี่ยวกับการบริหารงานบุคคล
  และบริการด้านการจัดหาบุคลากรด้านบริการลูกค้าสัมพันธ์โดยเฉพาะ

-   บริษัท วิชั่น แอนด์ ซีเคียวริตี้ ซิสเต็ม จำกัด

  บริษัท วิชั่น แอนด์ ซีเคียวริตี้ ซีสเต็ม จำกัด เป็นบริษัทย่อยที่บริษัทถือหุ้น ร้อยละ 69.99
  ดำเนินธุรกิจการจำหน่าย ออกแบบรับเหมาติดตั้งและซ่อมบำรุง ระบบรักษาความปลอดภัย
  ระบบโทรทัศน์วงจรปิด (CCTV) ระบบเสียงประกาศทั่วไป ระบบสื่อสารต่างๆภายในอาคาร
  และระบบภาพ ระบบเสียง สำหรับห้องประชุม ห้องจัดเลี้ยงขนาดใหญ่ (Auditorium)
  รวมทั้งระบบสื่อสารสั่งการสำหรับห้องศูนย์ปฏิบัติการ (Operation and Command Center)
  ซึ่งบริษัทเน้นการทำตลาดโดยเฉพาะกับลูกค้าภาครัฐ และเอกชนขนาดใหญ่
  และคำนึงถึงหลักการด้านวิศวกรรม ความทันสมัยของระบบ เพื่อให้ลูกค้าได้รับผลตอบแทนที่คุ้มค่า

  ผลจากการทำงานที่ดีทั้งด้านคุณภาพสินค้าและฝีมือการติดตั้ง ทำให้ปี 2553
  บริษัทสามารถขายสินค้าและงานติดตั้งให้กับลูกค้าเดิมได้ต่อเนื่องจากปีก่อนๆ ทั้งสนามบินสุวรรณภูมิ
  และกระทรวงกลาโหมรวมทั้งบริษัทยังได้ขายงานติดตั้งระบบ CCTV ให้กับเทศบาลชลบุรี
  บางละมุง และแสนสุข และยังได้ขายเครื่องตรวจหาร่องรอยสารระเบิดให้กับสนามบินหาดใหญ่
  ทำให้บริษัทมียอดขายและกำไรเป็นที่น่าพอใจ

  คู่ค้าที่สำคัญของบริษัทซึ่งได้แก่ Nice Vision จากประเทศอิสราเอล บริษัท GE
  จากประเทศสหรัฐอเมริกา และบริษัท Panasonic จากประเทศญี่ปุ่น
  ยังคงให้ความสำคัญกับการทำงานร่วมกับบริษัท
  ส่งผลทำให้บริษัทสามารถขยายงานได้อย่างต่อเนื่องและมั่นคง

-   บริษัท สามารถ เรดิเทค จำกัด

  บริษัท สามารถเรดิเทค จำกัด เป็นบริษัทย่อยที่บริษัทถือหุ้น ร้อยละ99.99
  จดทะเบียนจัดตั้งขึ้นเมื่อวันที่ 24 เมษายน 2551 ด้วยทุนจดทะเบียน 80 ล้านบาท
  เพื่อดำเนินธุรกิจเกี่ยวกับเทคโนโลยีรังสี โดยในปี 2553
  บริษัทได้ผลิตและจำหน่ายเครื่องสำรวจรังสี เพื่อใช้ตรวจสอบปริมาณรังสีในบริเวณรังสี
  ให้บริการด้านการตรวจวัดปริมาณรังสี เพื่อยืนยันความปลอดภัยในบริเวณทำงาน
  และยังให้บริการฝึกอบรมเกี่ยวกับการป้องกันอันตรายจากรังสี
  และความปลอดภัยในการทำงานกับรังสี แก่หน่วยงานที่มีการใช้ประโยชน์จากรังสี
  ทั้งภาครัฐและเอกชน

-   บริษัท สุวรรณภูมิ เอ็นไวรอนเม้นท์ แคร์ จำกัด

  กลุ่ม เอสพีเอส คอนซอร์เตียม (SPS Consortium : SPS) ซึ่งประกอบด้วย
  บริษัทสามารถคอร์ปอเรชั่น จำกัด (มหาชน) บริษัท โปรเฟสชั่นแนล เวสต์ เทคโนโลยี (1999)
  จำกัด และ บริษัท สยาม เวสท์แมเนจเม้นท์ คอนซัลแทนท์ จำกัด
  ตามสัดส่วนการลงทุนร่วมกันในอัตราร้อยละ 60 30 และ 10 ตามลำดับ ได้ลงนามร่วมกับ บริษัท
  ท่าอากาศยานไทย จำกัด (มหาชน) (ทอท.)
  ในสัญญาจ้างให้ดำเนินการบริหารจัดการขยะให้กับท่าอากาศยานสุวรรณภูมิ เป็นเวลา 10 ปี
  รวมมีมูลค่าโครงการทั้งสิ้นประมาณ 607 ล้านบาท ในวันที่ 11 กันยายน 2549

  กลุ่ม SPS จึงได้จัดตั้งบริษัทร่วมทุนขึ้นภายใต้ชื่อ บริษัท สุวรรณภูมิ เอ็นไวรอนเม้นท์ แคร์ จำกัด
  (SEC) ด้วยทุนจดทะเบียน 50 ล้านบาท เพื่อดำเนินกิจการตามสัญญาของกลุ่ม SPS
  อย่างไรก็ตามเนื่องจากปัญหาด้านเทคนิคบางประการ ทางทอท.
  ต้องการให้มีการจัดตั้งบริษัทใหม่ดำเนินการแทน SEC จึงได้มีการจดทะเบียนจัดตั้งบริษัท
  สุวรรณภูมิ เอ็นไวรอนเม้นท์ เซอร์วิส จำกัด (“SES”) ขึ้น
  และขณะนี้อยู่ระหว่างการโอนธุรกิจและภาระผูกพันตามสัญญาต่างๆ จาก SEC ไป SES

  ทอท.ได้อนุญาตให้ กลุ่ม SPS ใช้พื้นที่ในเขตท่าอากาศยานสุวรรณภูมิจำนวน 20 ไร่
  เพื่อดำเนินการคัดแยกขยะมูลฝอยทั่วไปด้วยสายพานลำเลียง
  พักขยะอันตรายและขยะมูลฝอยติดเชื้อ ซึ่งขยะทั้ง 3 ประเภทได้ถูกจัดเก็บจากจุดต่างๆ
  ภายในท่าอากาศยานสุวรรณภูมิ ในการจัดการขยะมูลฝอยที่เหลือจากการคัดแยก
  พร้อมด้วยขยะอันตราย และขยะมูลฝอยติดเชื้อ
  ขยะดังกล่าวจะถูกนำไปกำจัดภายนอกเขตท่าอากาศยานสุวรรณภูมิโดยคู่สัญญาที่ได้รับการอนุญาตจากหน่วยงานราชการที่เกี่ยวข้องและได้รับการอนุมัติจาก
  ทอท.

  กิจการของบริษัทมีรายได้หลัก 2 ส่วน คือ
  รายได้จากค่าบริการจัดการขยะซึ่งคิดตามน้ำหนักขยะที่จัดเก็บได้ภายในบริเวณท่าอากาศยานสุวรรณภูมิ
  และรายได้จากการขายสินค้ารีไซเคิลซึ่งคัดแยกจากสายพานลำเลียงขยะ รายได้ทั้ง 2
  ส่วนมีความสัมพันธ์กับจำนวนผู้โดยสารและราคาของสินค้ารีไซเคิลซึ่งมีแนวโน้มเพิ่มสูงขึ้นในทั้ง 2
  รายการ

ธุรกิจต่างประเทศ

-   บริษัท สามารถ อินเตอร์ โฮลดิ้ง จำกัด

  บริษัทได้จัดตั้งบริษัท สามารถ อินเตอร์ โฮลดิ้ง จำกัด (“SIH”) ขึ้นในประเทศฮ่องกง
  ด้วยทุนจดทะเบียน 20 ล้านเหรียญสหรัฐฯ โดยบริษัทถือหุ้นร้อยละ 100
  เพื่อทำหน้าที่เป็นบริษัทโฮลดิ้ง สำหรับการลงทุนในธุรกิจสาธารณูปโภคในภูมิภาค อินโดจีน

-   บริษัท แคมโบเดีย แอร์ ทราฟฟิค เซอร์วิส จำกัด

ลักษณะผลิตภัณฑ์หรือบริการ

  ให้บริการจัดการจราจรทางอากาศบนน่านฟ้าประเทศกัมพูชา
  โดยได้รับสัญญาสัมปทานจากรัฐบาลกัมพูชาเป็นเวลา 32 ปี ตั้งแต่ปี 2544 - 2576 ในปี 2553
  บริษัทมีรายได้รวมทั้งสิ้น 767.1 ล้านบาท คิดเป็นสัดส่วนรายได้ประมาณร้อยละ 4.8
  ของรายได้รวมของกลุ่มบริษัท การบริการแบ่งออกเป็น 3 ประเภท ดังนี้

  1.1) ให้บริการควบคุมการจราจรทางอากาศตามเส้นทางบินทั่วอาณาเขตของประเทศกัมพูชา
  เป็นการจัดระบบการขนส่งทางอากาศตามระเบียบและมาตรฐานสากล
  รวมทั้งการแจ้งข่าวสารให้คำแนะนำที่เป็นประโยชน์ต่อการตัดสินใจของนักบิน (Flight
  Information service) และบริการเตือนภัย (Alerting service)
  เพื่อให้อากาศยานถึงจุดหมายปลายทางได้อย่างปลอดภัย สะดวก และรวดเร็ว
  พร้อมทั้งให้ความร่วมมือในการค้นหาและช่วยเหลืออากาศยานที่ประสบอุบัติเหตุ
  ซึ่งพื้นที่การให้บริการควบคุมจะควบคุมการจราจรทางอากาศบริเวณท่าอากาศยาน (Aerodrome
  control service) เขตประชิดท่าอากาศยาน (Approach control service)
  และบริการควบคุมการจราจร ทางอากาศตามเส้นทางบิน (Area control service)

  1.2) ให้บริการสื่อสารการบิน โดยการรับ-ส่ง และถ่ายทอดข่าวแผนการบิน แผนกำหนดการบิน
  รวมทั้งข่าวอื่นๆ ที่จำเป็นต่อการปฏิบัติการบิน

  1.3) ให้บริการวิทยุเครื่องช่วยการเดินอากาศ
  ซึ่งเป็นการบริการอุปกรณ์เครื่องช่วยในการนำอากาศยานขึ้น-ลงจอดบริเวณท่าอากาศยาน

1)  การตลาดและภาวะการแข่งขัน

  เนื่องจากบริษัทเป็นผู้ได้รับสัมปทานในการให้บริการจัดการจราจรทางอากาศจากรัฐบาลกัมพูชาแต่เพียงผู้เดียว
  จึงไม่มีคู่แข่งขันและไม่ต้องดำเนินกิจกรรมทางการตลาดแต่อย่างใด โดยมีกลุ่มลูกค้าเป้าหมาย คือ
  สายการบินต่างๆ

2)  การจัดหาผลิตภัณฑ์หรือบริการ

  เป้าหมายของการให้บริการควบคุมการจราจรทางอากาศ
  เพื่อให้อากาศยานถึงที่หมายด้วยความปลอดภัย สะดวก และรวดเร็ว
  ดังนั้นบริษัทจึงมุ่งเน้นให้มีการพัฒนาปรับปรุง
  และลงทุนในเครื่องมืออุปกรณ์สำหรับการควบคุมการจราจรทางอากาศ เช่น Radar System
  และ Simulation System เป็นต้น เพื่อให้การจัดระบบการทำงานมีประสิทธิภาพ
  พร้อมทั้งมีการฝึกอบรมให้ความรู้แก่พนักงานผู้ปฏิบัติ เพื่อให้ผู้ใช้บริการเกิดความปลอดภัยสูงสุด

-   บริษัท กัมปอต เพาเวอร์ แพลนท์ จำกัด

  บริษัท กัมปอต เพาเวอร์ แพลนท์ จำกัด เป็นบริษัทย่อยซึ่งถือหุ้นโดยบริษัท สามารถอินเตอร์
  โฮลดิ้ง จำกัด ร้อยละ 100 ซึ่งได้จดทะเบียนจัดตั้งขึ้นเมื่อวันที่ 10 พฤษภาคม 2549
  เพื่อดำเนินธุรกิจผลิตไฟฟ้าเพื่อจำหน่ายให้กับโรงงานกัมปอตซีเมนต์ (KCC) ในจังหวัดกัมปอต
  ประเทศกัมพูชา โดยได้มีการลงนามในสัญญาซื้อ-ขายไฟฟ้า กับ KCC เป็นระยะเวลา 10 ปี
  ซึ่งโรงไฟฟ้า ใช้ Heavy Fuel Oil (HFO) เป็นเชื้อเพลิง และมีเครื่องผลิตกระแสไฟฟ้า
  จำนวน 4 เครื่อง มีกำลังผลิตรวม 23 เมกกะวัตต์
  ทั้งนี้เนื่องจากบริษัทเป็นผู้จำหน่ายไฟฟ้าเพียงรายเดียวให้กับโรงงานกัมปอตซีเมนต์
  จึงไม่มีคู่แข่งขัน และไม่ต้องดำเนินกิจกรรมทางการตลาดแต่อย่างใด
  นอกจากนั้นบริษัทได้ลงทุนในเครื่องผลิตกระแสไฟฟ้ารวมทั้งอุปกรณ์ประกอบต่างๆ
  พร้อมทั้งมีการฝึกอบรมให้ความรู้แก่พนักงานผู้ปฏิบัติ เพื่อให้การผลิต
  และจำหน่ายกระแสไฟฟ้ามีความน่าเชื่อถือ และมีประสิทธิภาพสูงสุด ในปี 2553
  บริษัทมีรายได้รวมทั้งสิ้น 193.6 ล้านบาท คิดเป็นสัดส่วนรายได้ประมาณร้อยละ 1.2
  ของรายได้รวมของกลุ่มบริษัท